cyanic-selkie/wikianc huggingface dataset:
നിറംകൈതക്കോട്ട ക്ഷേത്രം
വള്ളിക്കുന്ന് പഞ്ചായത്തിന്റെ വടക്ക് കോട്ടക്കുന്നിലാണ് നിറംകൈതക്കോട്ട ക്ഷേത്രം. പുരാതന ധർമ്മശാസ്താ ക്ഷേത്രമാണിത്. അൽപം കൂടി മുകളിലാണ് മേക്കോട്ട ഭഗവതി ക്ഷേത്രം. ദേവീഭക്തർക്കും ചരിത്രകുതുകികൾക്കും പ്രകൃതിഭംഗി ആസ്വദിയ്ക്കാനെത്തുന്നവർക്കും ഒരുപോലെ സന്തോഷം നല്കുന്നു ഇവിടം. ശാസ്താ ക്ഷേത്രത്തിലെ കളംപാട്ടുത്സവവും ഭഗവതീ ക്ഷേത്രത്തിലെ താലപ്പൊലി ഉത്സവവും പ്രശസ്തമാണ്.
അവലംബം
വർഗ്ഗം:കേരളത്തിലെ ശാസ്താക്ഷേത്രങ്ങൾ
ദാനിയേലിന്റെ പുസ്തകം
ദാനിയേലിന്റെ കാലത്തുണ്ടായിരുന്ന രാജാക്കന്മാർ.
നെബുക്കദ്നേനേസർ  , ബെൽത്ത് ശസ്സർ , ദാര്യവേശ്, കോരശ് എന്നിങ്ങനെ നാലു രാജാക്കന്മാരാണ് ദാനിയേലിന്റെ പുസ്തകത്തിലുള്ളത്. എന്നാൽ എഴുപത് വർഷങ്ങൾ നീണ്ട ബാബേൽ പ്രവാസത്തിൽ മറ്റു ചില രാജാക്കന്മാരെ പറ്റിയും ബൈബിളിൽ പരാമർശിക്കുന്നുണ്ട്. അതുകൊണ്ട് തന്നെ എട്ടു രാജാക്കന്മാർ എങ്കിലും യിസ്രയേൽ ജനത്തിെന്റെ എഴുപത് വർഷ പ്രവാസത്തിനിടക്ക് അവരെ ഭരിച്ചിട്ടുണ്ടാവാം.
1. നെബുക്കദ്നേനേസർ 1
യിസ്രയേൽ ജനത്തെ പ്രവാസത്തിലേക്ക് കൊണ്ടുപോയത്  നെബുക്കദ്നേനേസർ ഒന്നാമൻ  ആയിരിക്കാം. തന്റെ വാഴ്ചയുടെ എട്ടാം ആണ്ടിൽ യെഹോയാഖീൻ രാജാവിനെയും (2 രാജാ:24;15) ജനത്തിൽ കുറേ പേരെയും വാഴ്ചയുടെ പത്തൊൻപതാം ആണ്ടിൽ (2 രാജാ: 25; 8 ....) യെരുശലേം നശിപ്പിച്ച് ബാക്കി ജനത്തേയും പ്രവാസത്തിലാക്കി.
2 എവീൽ-മെരോദക്ക്
യെഹൂദാരാജാവായ യെഹോയാഖീന്റെ പ്രവാസത്തിന്റെ മുപ്പത്തേഴാം ആണ്ടിൽ (യിസ്രയേൽ ജനത്തിന്റെ പ്രവാസത്തിന് പതിനൊന്ന് വർഷം മുൻപേ യെഹോയാഖീൻ രാജാവ് പ്രവാസത്തിലായി) പന്ത്രണ്ടാം മാസം ഇരുപത്തേഴാം തിയ്യതി ബാബേൽ രാജാവായ എവീൽ-മെരോദക്ക് താൻ രാജാവായ ആണ്ടിൽ യെഹൂദാരാജാവായ യെഹോയാഖീനെ കടാക്ഷിച്ചു കാരാഗൃഹത്തിൽനിന്നു വിടുവിച്ചു
( 2 രാജാക്കന്മാർ 25 : 27 )
3 അഹശ്വേരോശ്‍രാജാവ്
. എസ്ഥേർ ഒന്നാം അധ്യായം
4 നെബുക്കദ്നേനേസർ 2
ദാനിയേൽ 2:1 നെബുക്കദ്നേനേസർ രാജാവിന്റെ വാഴ്ചയുടെ രണ്ടാം സംവത്സരത്തിൽ നടന്ന കാര്യം പറഞ്ഞിരിക്കുന്നു.നെബുക്കദ്നേനേസർ ഒന്നാമൻ തന്റെ വാഴ്ചയുടെ  പത്തൊൻപതാം വർഷമാണ് യിസ്രയേൽ ജനത്തെ പ്രവാസത്തിലാക്കിയത്. ദാനിയേലും അങ്ങനെ വന്നതാണ്. അതു കൊണ്ട് ഈ രാജാക്കന്മാർ രണ്ടും പേര് ഒന്നാണെങ്കിലും രണ്ടു ആളാവാനാണ് സാധ്യത.
5 ബെൽത്ത് ശസ്സർ
ദാനിയേൽ 5:1 നെബുക്കദ്നേനേസർ ഒന്നാമന്റെ മകനും (ദാനിയേൽ 5:2) നെബുക്കദ്നേനേസർ രണ്ടാമന്റെ  സഹോദരനുമാകാൻ സാധ്യത.
6 ദാര്യേവേശ്
ദാനിയേൽ 5:31
അഹശ്വേരോശ്‍രാജാവിന്റെ മകൻ (ദാനിയേൽ 9:1)
7 കോരെശ് 1
ദാനിയേൽ കോരെശ് രാജാവിന്റെ ഒന്നാം ആണ്ടു വരെ ജീവിച്ചിരുന്നതായി കാണുന്നു. (ദാനിയേൽ 1:21) ഇത് കോരശ് രണ്ടാമന്റെ ഒന്നാം ആണ്ടു വരെ ആകാനാണ് സാധ്യത. കാരണം കോരശ് രാജാവിന്റെ ( കോരശ് ഒന്നാമൻ ആകാൻ സാധ്യത) മൂന്നാം ആണ്ടിൽ ദാനിയേൽ ജീവിച്ചിരുന്നു. (ദാനിയേൽ 10:1)
8 കോരശ് 2
ദാനിയേൽ 1:21, 2 ദിന 36:26, എസ്രാ 1:1 ഇവിടെയെല്ലാം കാണുന്നത് കോരശ് രണ്ടാമൻ ആകാനാണ് സാധ്യത. ഈ രാജാവിന്റെ ഒന്നാം ആണ്ടിൽ ദാനിയേൽ മരിക്കുകയും യിസ്രയേൽ സ്വദേശത്തേക്ക് മടങ്ങിവരികയും ചെയ്തു.
എബ്രായബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഒരു ഗ്രന്ഥമാണ് ദാനിയേലിന്റെ പുസ്തകം. നബുക്കെദ്നസ്സർ രാജാവിന്റെ കാലത്ത് (ക്രി.മു. 605 - 562) ബാബിലോണിൽ പ്രവാസിയായിരുന്ന ദാനിയേൽ എന്ന യഹൂദയുവാവ് രാജസേവനത്തിൽ ഉന്നതസ്ഥാനം കൈവരിക്കുന്നതിന്റെ കഥയും അദ്ദേഹത്തിനു ലഭിച്ചതായ ദർശനങ്ങളുടേയും പ്രവചനങ്ങളുടേയും വിവരണവുമാണ് ഈ കൃതി. ക്രി.മു. ആറാം നൂറ്റാണ്ടിലെ ബാബിലോൺ പ്രവാസകാലത്തെ ദൈവജ്ഞാനികളിൽ ഒരാളായി സങ്കല്പിക്കപ്പെട്ട ദാനിയേലിനെപ്പറ്റി മുൻനൂറ്റാണ്ടുകളിൽ പ്രചരിച്ചിരുന്ന കഥകൾ ക്രി.മു. രണ്ടാം നൂറ്റാണ്ടിൽ ലിഖിതരൂപത്തിൽ സമാഹരിക്കപ്പെട്ടത്, യഹൂദരെ നിർബ്ബന്ധപൂർവം യവനീകരിക്കാൻ സെല്യൂക്കിഡ് സാമ്രാട്ടായ അന്തിയോക്കസ് എപ്പിഫാനസ് നടത്തിയ ശ്രമം മൂലമുണ്ടായ മക്കബായ കലാപത്തിനിടെയാണ്. ഇതിന്റെ രചനാകാലം അന്തിയോക്കസ് രാജാവിന്റെ ക്രി.മു. 164-ലെ മരണത്തിനു തൊട്ടുമുൻപായിരിക്കുമെന്നാണ് മിക്കവാറും ആധുനിക ബൈബിൾ പണ്ഡിതന്മാരുടേയും മതം.
എബ്രായബൈബിളിലെ ഗ്രന്ഥങ്ങളിൽ, ഗണ്യമായൊരു ഭാഗം മറ്റൊരു ഭാഷയിൽ എഴുതപ്പെട്ടിരിക്കുന്നത് എന്ന നിലയേൽ ദാനിയേലിന്റെ പുസ്തകം വ്യത്യസ്തത പുലർത്തുന്നു. ഇതിൽ ഉപയോഗിച്ചിരിക്കുന്ന രണ്ടാമത്തെ ഭാഷ അരമായ ആണ്. എബ്രായ ഭാഷയിൽ തുടങ്ങുന്ന പുസ്തകം രണ്ടാം അദ്ധ്യായം നാലാം വാക്യത്തിന്റെ രണ്ടാം ഭാഗം മുതൽ ഏഴാം അദ്ധ്യായത്തിന്റെ അവസാനം വരെ (2:4b-7:28) അരമായ ഭാഷയിലാണ്. ഇതിലെ ആദ്യത്തെ ആറദ്ധ്യായങ്ങൾ മറ്റൊരാൾ പറയുന്ന രീതിയിലുള്ള ആറ് ആഖ്യാനങ്ങളാണ്. തുടർന്നു വരുന്ന ആറദ്ധ്യായങ്ങൾ പ്രവാചകൻ സ്വയം നടത്തുന്ന വിവരണമാണ്. ദാനിയേലിന്റേയും സുഹൃത്തുക്കളുടേയും വിശ്വാസദൃഢത തെളിയിക്കുന്ന കൊട്ടാരം കഥകളും (അദ്ധ്യായങ്ങൾ 1, 3, 6), രാജസ്വപ്നങ്ങൾക്കും ദർശനങ്ങൾക്കും ദാനിയേൽ നൽകുന്ന വ്യാഖ്യാനവുമാണ് (അദ്ധ്യായങ്ങൾ 2, 5) ആദ്യാദ്ധ്യായങ്ങളിൽ. രണ്ടാം ഭാഗത്ത് ദാനിയേലിന്റെ തന്നെ സ്വപ്നങ്ങളും ഗബ്രിയേൽ മാലാഖ അവയ്ക്കു നൽകുന്ന വ്യാഖ്യാനവുമാണ്.
അവലംബം
വർഗ്ഗം:പഴയനിയമം വർഗ്ഗം:എബ്രായ ബൈബിൾ
ഓൺലൈൻ ബാങ്കിംഗ്
ഒരു ബാങ്കിന്റെയോ മറ്റ് ധനകാര്യ സ്ഥാപനത്തിന്റെയോ ഉപഭോക്താക്കളെ ആ സ്ഥാപനത്തിന്റെ വെബ്‌സൈറ്റ് വഴി നിരവധി സാമ്പത്തിക ഇടപാടുകൾ നടത്താൻ പ്രാപ്തരാക്കുന്ന ഒരു ഇലക്ട്രോണിക് പേയ്‌മെന്റ് സംവിധാനമാണ് ഓൺലൈൻ ബാങ്കിംഗ് അഥവാ ഇന്റർനെറ്റ് ബാങ്കിംഗ്.
അക്കൗണ്ട് ബാലൻസുകൾ കാണുക, പ്രസ്താവനകൾ നേടുക, സമീപകാല ഇടപാട് പരിശോധിക്കുക, പേയ്‌മെന്റുകൾ നടത്തുക തുടങ്ങിയ സവിശേഷതകൾ വാഗ്ദാനം ചെയ്യുന്ന വ്യക്തിഗത, കോർപ്പറേറ്റ് ബാങ്കിംഗ് സേവനങ്ങൾ ഇന്റർനെറ്റ് ബാങ്കിംഗ് ഉപഭോക്താവിന് നൽകുന്നു. കറൻസിരഹിത സമ്പദ് വ്യവസ്ഥയിലേക്കുള്ള പ്രധാന ചുവടുവെയ്‌പ്പാണ് ഇന്റർനെറ്റ് ബാങ്കിംഗ്. കേരളത്തിൽ ബാങ്ക് അക്കൗണ്ട് ഉള്ളവരിൽ 35 ശതമാനവും ഇന്റർനെറ്റ് ബാങ്കിംഗ് ഉപഭോക്താക്കളാണെന്നാണ് ഏകദേശ കണക്ക്.
ചരിത്രം
ആധുനിക ഹോം ബാങ്കിംഗ് സേവനങ്ങളുടെ മുന്നോടിയായി 1980 കളുടെ തുടക്കം മുതൽ ഇലക്ട്രോണിക് മീഡിയയിലൂടെയുള്ള വിദൂര ബാങ്കിംഗ് സേവനങ്ങൾ ആരംഭിച്ചിരുന്നു. 1980 കളുടെ അവസാനത്തിൽ 'ഓൺ‌ലൈൻ' എന്ന പദം പ്രചാരത്തിലായി. 1980 ഡിസംബറിൽ യു.എസ്സിലെ ഒരു കമ്മ്യൂണിറ്റി ബാങ്കായ യുണൈറ്റഡ് അമേരിക്കൻ ബാങ്കിലാണ്.
സവിശേഷതകൾ
ഓൺലൈൻ ബാങ്കിംഗ് വഴി ഒരു വ്യക്തിക്ക് നിരവധി കാര്യങ്ങളിൽ ബാങ്കിൽ എത്താതെ തന്നെ ചെയ്യുവാൻ കഴിയും. അക്കൗണ്ട് ബാലൻസ് കാണുക, സമീപകാല ഇടപാടുകൾ കാണുക, ബാങ്ക് സ്റ്റേറ്റ്‌മെന്റുകൾ ഡൗൺലോഡുചെയ്യുക, ചെക്ക് ബുക്കുകൾ ഓർഡർ ചെയ്യുക, എം-ബാങ്കിംഗ്, ഇ-ബാങ്കിംഗ് തുടങ്ങിയവയ്ക്കുള്ള അപേക്ഷകൾ ഡൗൺലോഡ് ചെയ്യുക എന്നിവയാണ് ഓൺലൈൻ വഴി ലഭിക്കുന്ന സേവനങ്ങൾ.
സുരക്ഷ
ഒരു ഉപഭോക്താവിന്റെ സാമ്പത്തിക വിവരങ്ങളുടെ സുരക്ഷ ഉറപ്പാക്കേണ്ടത് ഓൺലൈൻ ബാങ്കിംഗ് രംഗത്ത് വളരെ പ്രധാനമാണ്. ഇത് കൂടാതെ ഓൺലൈൻ ബാങ്കിംഗ് പ്രവർത്തിക്കാൻ കഴിയില്ല. ഒരു ഉപഭോക്താവിന്റെ രേഖകളിലേക്ക് അനധികൃത ഓൺലൈൻ പ്രവേശന സാധ്യത ഒഴിവാക്കാൻ ധനകാര്യ സ്ഥാപനങ്ങൾ വിവിധ സുരക്ഷാ പ്രക്രിയകൾ സജ്ജമാക്കിയിട്ടുണ്ട്. എങ്കിലും സുരക്ഷ ഉറപ്പുവരുത്തുക എന്നത് ശ്രമകരമായ കാര്യമാണ്.
ഓൺലൈൻ ബാങ്കിംഗ് ഉപയോഗിക്കുമ്പോൾ സ്വീകരിക്കേണ്ട മുൻകരുതലുകൾ :-
1. എളുപ്പം ഊഹിക്കാൻ പറ്റാത്തതും, വ്യത്യസ്‌തവുമായുള്ള പാസ്‌വേർഡ് ഉപയോഗിക്കുക. ബാങ്കിങ് ആവശ്യങ്ങൾക്ക് വേണ്ടി ഉപയോഗിക്കുന്ന പാസ്‌വേർഡ്, മറ്റു വെബ്സൈറ്റുകളിൽ ഉപയോഗിക്കാതെ ഇരിക്കുക. പാസ്‌വേർഡ് ആർക്കും തന്നെ ഊഹിക്കാൻ പറ്റാത്തതും, സ്പെഷ്യൽ ക്യാരക്കറ്റെഴ്‌സ് (# @ & ^ ) ഉപയോഗിച്ചുള്ളതുമാക്കുക.
2. പബ്ലിക് വൈഫൈ, ഇന്റർനെറ്റ് കഫേ മുതലായവ ഉപയോഗിച്ച് ബാങ്കിങ് ചെയ്യാതെ ഇരിക്കുക. നമ്മുടെ പാസ്‌വേർഡുകൾ സേവ് ചെയ്തു വെക്കാൻ പറ്റിയ കീലോഗർ ( Keylogger ) കഫേകളിൽ കണ്ടേക്കാം. പബ്ലിക് വൈഫൈ ഉപയോഗിക്കുമ്പോൾ സെക്യൂർ അല്ലാത്ത വെബ്സൈറ്റുകളിൽ / ഔട്ട്‍ഡേറ്റഡായ ബ്രൗസർ ഉപയോഗിച്ച് ബാങ്കിങ് നടത്തിയാൽ അത് ആ വൈഫൈ ഉപയോഗിക്കുന്ന ആർക്കും ഹാക്ക് ചെയ്യാൻ സാധിക്കും. ഇനി ഉപയോഗിച്ചേ മതിയാവൂ എന്ന സാഹചര്യം വന്നാൽ കംപ്യൂട്ടറിൽ ഒരു VPN ഉം, Virtual Keyboard ഉം ഉപയോഗിക്കുക.
3. സെക്യൂർ ആയ വെബ്സൈറ്റിൽ മാത്രം പെയ്മെന്റ് നടത്തുക. നമ്മുടെ കാർഡ് ഡീറ്റെയിൽസ് എന്റർ ചെയ്യുന്ന വെബ്സൈറ്റ് സെക്യൂർ ആണെന്ന് ഉറപ്പ് വരുത്തുക. https ഇല്ലാത്ത വെബ്സൈറ്റുകൾ ഉപയോഗിക്കരുത് (Example : http://www.bank.com, https://www.bank.com - ഇതിൽ https ഉള്ള വെബ്സൈറ്റ് മാത്രമാണ് നമ്മുടെ പാസ്‌വേർഡ് എൻക്രിപ്റ്റ് ചെയ്യുന്നത്. അതുകൊണ്ട് https ഉള്ള വെബ്സൈറ്റ് മാത്രം ഉപയോഗിക്കുക).
4. ഫാക്ടർ ഓതേന്റിഫിക്കേഷൻ (2FA) ഉപയോഗിക്കുക. ക്യാഷ് ട്രാൻസ്ഫർ നടത്താൻ യൂസർനെയിം, പാസ്‌വേർഡിനു പുറമെ മൊബൈലിലേക്ക് SMS ആയി വരുന്ന പാസ്‌വേർഡ് കൂടെ ഉപയോഗിക്കുന്നതിനാണ് 2 FACTOR AUTHENTIFICATION ( 2FA ) എന്ന് പറയുന്നത്. നമ്മുടെ ബാങ്ക് അക്കൗണ്ടുകളിൽ 2FA എനേബിൾ ചെയ്തു വയ്ക്കുക.
അവലംബം
വർഗ്ഗം:സാമ്പത്തികം
വലിയ കടലാള
അഴിമുഖങ്ങളിലും കായൽ-കടൽത്തീരങ്ങളിലും കാണപ്പെടുന്ന ലാറിഡേ കുടുംബത്തിൽപ്പെട്ട ഒരു പക്ഷിയാണ് വലിയകടലാള. കേരളത്തെ സംബന്ധിച്ച് ഇത് ഒരു ദേശാടനപക്ഷിയാണെന്ന കാര്യത്തിൽ തർക്കമുണ്ട്. വടക്കൻ കേരളത്തിന്റെ ചില ഭാഗങ്ങളിൽ ഇതിന്റെ സാന്നിദ്ധ്യം സാധാരണവും തെക്കൻ കേരളത്തിൽ വിരളവുമാണ്.കൂട്ടമായി സഞ്ചരിയ്ക്കുന്ന കടലാള മത്സ്യങ്ങളേയും ചെറുപ്രാണികളേയും കൂടാതെചിലപ്പോൾ കടലാമക്കുഞ്ഞുങ്ങളേയും ആഹാരമാക്കാറുണ്ട്. . അസാധാരണമായ ദൂരക്കാഴ്ച ഇരതേടൽ എളുപ്പമാക്കുന്നു.
വിവരണം
ഇരുണ്ട ചാര നിറവുംകൊക്കിനു പച്ചകലർന്ന മഞ്ഞനിറവും ഉണ്ട്.പ്രജനനകാലം കഴിഞ്ഞാൽ ശിരസ്സിലെ കറുത്ത നിറം മാറി മുൻഭാഗം കഷണ്ടികയറിയതുപോലെ തോന്നും. വെളുത്ത നെറ്റിയിൽ പുള്ളികൾ ചിതറിയരൂപത്തിൽ കാണാം. ചിറകുവീതി 125-130 സെന്റിമീറ്റർ ആണ്.
വിതരണം
ലഘുചിത്രം|Roosting with [[Little tern|little terns, note size difference]] ഉഷ്ണ മേഖല- മിതശീതോഷ്ണ മേഖലയിലെ ദ്വീപുകളിലെ കടൽ തീരങ്ങളില്വലിഅ കൂട്ടങ്ങളായി കൂട് വെക്കുന്നു. തെക്കെ ആഫ്രിക്ക, ഇന്ത്യൻ മഹസമുദ്രം, പസിഫിക് സമുദ്രത്തിന്റെ മ്ദ്ധ്യ ഭാഗം ഇവയുടെ ചുറ്റും പ്രജനനം നടത്താറുണ്ട്.
പ്രജന സമയമല്ലാത്തപ്പോൾ തീരങ്ങളിലൊ വഞ്ചികളിലൊ സമീപ കെട്ടിറ്റങ്ങളിലൊ വിശ്രമിക്കും. ഇടത്ത്‌|ലഘുചിത്രം|പറക്കൽ പ്രജന നത്തിനുശേഷം ഇവ കൂട്ടം പിരിയുന്നു
പ്രജനനം
ലഘുചിത്രം|1 മറ്റു പക്ഷികളുടെ കൂട്ടറത്തിലാണ് കൂട് വെക്കുന്നത്. ഇവയ്ക്ക് ഒരു കൊല്ലത്തേക്ക് ഒരു ഇണ മാത്രമെ ഉണ്ടാവൂ. ചില ഇണകൾ വർഷങ്ങളോളം തുടരാറുണ്ട്..
ഏറ്റവും വലിയ പ്രജനന കൂട്ടം 13000-15000 ജോടികളെ ഉത്ത ആസ്ത്രേലിയയിൽ ഗൾഫ് ഓഫ് കാർപ്പൻടേരിയയിലാണ് രേഖപ്പെടുത്തിയിട്ടുള്ളത്. ഇവ തുടർച്ചയായി പ്രജനന സ്ഥലം മാറാറില്ല. ഇടത്ത്‌|ലഘുചിത്രം|. കൂട് വെക്കാൻ സ്ഥലം പൂവൻ തെരെഞ്ഞെടുത്താൽ ആ ഒരു ചെറിയ പ്രദേശത്ത് മറ്റു ആളകളെ കൊത്തിഓടിക്കും. മറ്റൊരു പൂവൻ എത്തിയ്യാൽ ശക്തിയ്യായി എതിർക്കും.പിടയാണെങ്കിൽ ഇണയാക്കാൻ ശ്രമിക്കും.. ലഘുചിത്രം|പ്രജനന സമയത്ത്, സൗത്ത് വെയിൽസിൽ തുറന്ന നിലത്ത് ചെറിയ കുഴിയാണ് കൂട്. കൂട്ടിൽ അപൂർവ മായി ചെറു കല്ലുകളൊ മത്യങ്ങളുടെ എല്ലുകളൊ കാണാറുണ്ട്.ഒന്നൊ രണ്ടൊ മുട്ടകൾ ഇടുന്നു. പൂവനും പിടയും അടയിരിക്കുന്നു. 25-30 ദിവസംകൊണ്ട് മുട്ട വിരിയുന്നു. ഒരു കോളനിയിൽ ഒറെ സയത്താണ് മുട്ടയിടുന്നത്. രക്ഷിതാക്കൾക്ക് അവരുടെ മുട്ടയൊ വിരിഞ്ഞ ഉടനെയുള്ള കുഞ്ഞുങ്ങളേയൊ തിരിച്ചറിയാനാവുന്നില്ല. എന്നാൽ വിരിഞ്ഞ് രണ്ടുദിവസംകൊണ്ട് പറ്റുന്നു. ലഘുചിത്രം|ഫിലിപ്പീൻസിൽ പ്രജനന കോളനിയിൽ ലഘുചിത്രം|മുട്ട, Collection [[Museum Wiesbaden]] ഇടത്ത്‌|ലഘുചിത്രം|-
ഭക്ഷണം
ലഘുചിത്രം|. തൊണ്ടൂള്ള ജീവികളേയും പ്രാണികളേയും കഴിക്കുമെങ്കിലും മത്സ്യമാണ് പ്രധാന ഭക്ഷണം.
വെള്ളത്തിൽ ഊളിയിട്ടാണ് ഇര പിടിക്കുന്നതെങ്കിലും വായുവിൽ വച്ചാണ് ഭക്ഷിക്കുന്നത്. പ്രജനന കാലത്ത് 10 കി.മീ. ചുറ്റളവിൽ ഇര തേടുന്നു. ഇടത്ത്‌|ലഘുചിത്രം|മത്യബന്ധനക്കാർ ഉപേക്ഷിക്കുന്ന മത്യത്തെ ഭക്ഷിക്കുന്നു. ഇവയുടെ നേത്രപടലത്തിന്റെ കോൺ കോശങ്ങളിൽചുവന്ന എണ്ണത്തുള്ളികൾ ഉണ്ട്. ഇത് ഇ വയുടെ കാഴ്ച മെച്ചപ്പെടുത്തുന്നു. വെള്ളത്തിലും വായുവിലും കാണേൺറ്റതുള്ളതുകൊണ്ട് ഈ എണ്ണത്തുള്ളികൾ സഹായകമാണ്.
അമ്പോറോ ദേശീയോദ്യാനം
അമ്പോറോ ദേശീയോദ്യാനം, 912-ലധികം ഇനം പക്ഷികൾ, പ്യൂമ, ഓസിലറ്റ് (ഒരു തരം കാട്ടുപൂച്ച്), അപൂർവ്വമായ കണ്ണാടിക്കരടി എന്നിവയുൾപ്പെടെ, 177 തരം സസ്തനികൾ എന്നിവയുടെ ആവാസസ്ഥലമായ ബൊളീവിയയിലെ ദേശീയോദ്യാനമാണ്.
4,425 ചതുരശ്ര കിലോമീറ്റർ (1,709 ചതുരശ്ര മൈൽ) വിസ്തീർണ്ണമുള്ള ഈ ദേശീയോദ്യാനമേഖല, മനുഷ്യവാസം, വേട്ട, ഖനനം, വനനശീകരണം എന്നിവയിൽ നിന്നും സംരക്ഷിക്കപ്പെടുന്നു. എന്നാൽ ഇതെല്ലാം ഈ ദേശീയോദ്യാനത്തിനുള്ള ഇപ്പോഴും നിർബാധം തുടരുകയും ചെയ്യുന്നു. അംബൊറോയ്ക്ക് സമീപത്താണ് കരാസ്കോ ദേശീയോദ്യാനം. ഇവ രണ്ടും ചേർന്ന് ഒരു വലിയ സംരക്ഷണ ഘടകം രൂപീകൃതമാകുന്നു.
സേവ്യർ ചിറ്റിലപ്പള്ളി
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ വടക്കാഞ്ചേരി മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് സേവ്യർ ചിറ്റിലപ്പള്ളി. 2021-ലെ തിരഞ്ഞെടുപ്പിൽ കോൺഗ്രസിലെ അനിൽ അക്കരയെ 15,168 വോട്ടുകൾക്ക് പരാജയപ്പെടുത്തിയാണ് സേവ്യർ ചിറ്റിലപ്പള്ളി നിയമസഭയിലേക്ക് എത്തിയത്.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ലൂയിജി മാസ്ട്രോയാനി
ഒരു അമേരിക്കൻ ഗൈനക്കോളജിസ്റ്റായിരുന്നു ലൂയിജി മാസ്ട്രോയാനി, ജൂനിയർ (1925-2008) പ്രത്യുത്പാദന വൈദ്യത്തിൽ വിദഗ്ദ്ധനായിരുന്നു. ഫലപ്രദമായ ഗർഭനിരോധന മാർഗ്ഗവും സഹായകരമായ ഗർഭധാരണവും വികസിപ്പിക്കുന്നതിൽ അദ്ദേഹം ഒരു പ്രധാന പങ്ക് വഹിച്ചു.
1925-ൽ കണക്റ്റിക്കട്ടിലെ ന്യൂ ഹേവനിലാണ് മാസ്ട്രോയാനി ജനിച്ചത്. അവിടെ അദ്ദേഹത്തിന്റെ മാതാപിതാക്കളും ഗൈനക്കോളജിസ്റ്റായി ജോലി ചെയ്തു. ബോസ്റ്റൺ സർവ്വകലാശാലയിൽ (എം.ഡി. 1950) വൈദ്യശാസ്ത്രത്തിൽ പരിശീലനത്തിന് മുമ്പ് അദ്ദേഹം ജന്മനാടായ യേൽ സർവകലാശാലയിൽ (എ.ബി. 1946) സുവോളജി പഠിച്ചു. 1965 മുതൽ 2006-ൽ വിരമിക്കുന്നതുവരെ പെൻസിൽവാനിയ സർവ്വകലാശാലയിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറായിരുന്നു.
1989-ൽ മനുഷ്യ വന്ധ്യതയെക്കുറിച്ചുള്ള ഗ്രാഹ്യത്തിനുള്ള സംഭാവനകൾക്ക് സർ റോബർട്ട് എഡ്വേർഡിനൊപ്പം വൈദ്യശാസ്ത്രത്തിനുള്ള കിംഗ് ഫൈസൽ ഇന്റർനാഷണൽ പ്രൈസ് ലഭിച്ചു. 1993-ൽ നാഷണൽ അക്കാദമി ഓഫ് സയൻസസിൽ അംഗമായി തിരഞ്ഞെടുക്കപ്പെട്ടു.
അവലംബം
വർഗ്ഗം:1925-ൽ ജനിച്ചവർ വർഗ്ഗം:2008-ൽ മരിച്ചവർ
സ്ഥൂലസാമ്പത്തികശാസ്ത്രം
സമ്പദ് വ്യവസ്ഥയെക്കുറിച്ച് മൊത്തത്തിൽ പഠിക്കുന്ന ശാസ്ത്രശാഖയാണ് സ്ഥൂലസാമ്പത്തികശാസ്ത്രം അഥവാ മാക്രോ ഇക്കണോമിക്സ്, ഇത് അഗ്രഗേറ്റ് ഇക്കണോമിക്സ് എന്നും അറിയപ്പെടുന്നു. വലുത് എന്നർത്ഥമുള്ള മാക്രോസ് എന്ന ഗ്രീക്ക് പദത്തിൽനിന്നാണ് മാക്രോ ഇക്കണോമിക്സ് എന്ന പദമുണ്ടായത്. 1936ൽ ജെ.എം. കെയിൻസിന്റെ ജനറൽ തിയറി ഓഫ് എംപ്ലോയ്മെന്റ് ഇന്ററസ്റ്റ് ആന്റ് മണി എന്ന പുസ്തകം പ്രസിദ്ധീകരിച്ചതോടെയാണ് ഈ സാമ്പത്തിക ശാസ്ത്രശാഖ പ്രചാരം നേടിയത്. അതിനുമുൻപ് ആധുനിക സാമ്പത്തികശാസ്ത്രത്തിന്റെ പിതാവായി അറിയപ്പെടുന്ന ആഡം സ്മിത്ത് പോലെയുള്ളവർ ഈ സാമ്പത്തികശാസ്ത്ര വിശകലനരീതിയുടെ ആവശ്യകതയെ അംഗീകരിച്ചിരുന്നില്ല.
പ്രധാന പഠനമേഖലകൾ
സ്ഥൂലസാമ്പത്തികശാസ്ത്രത്തിന്റെ പ്രധാന പഠനമേഖലകൾ താഴെപ്പറയുന്നവയാണ്;
അവലംബം
വർഗ്ഗം:സാമ്പത്തികശാസ്ത്രം വർഗ്ഗം:സ്ഥൂലസാമ്പത്തികശാസ്ത്രം
ബ്യാരി ഭാഷാ നിഘണ്ടു
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
ലീലിയ
ഓർക്കിഡ് കുടുംബത്തിലെ (ഓർക്കിഡേസീ) 25 സ്പീഷീസുകളുള്ള മദ്ധ്യ-ദക്ഷിണ അമേരിക്കയിലെ മിതോഷ്ണമേഖല പ്രദേശങ്ങളിലും കൂടുതലും മെക്സിക്കോയിൽ കാണപ്പെടുന്ന ഒരു ജനുസ്സാണ് ലീലിയ. ഹോർട്ടികൾച്ചറൽ വ്യാപാരത്തിൽ ഉപയോഗിക്കുന്ന ലീലിയയുടെ ചുരുക്കരൂപമാണ് എൽ.
Species
Laelia comprises the following species:
പുറം കണ്ണികൾ
വർഗ്ഗം:അധിസസ്യ-ഓർക്കിഡുകൾ വർഗ്ഗം:ഓർക്കിഡേസീ വർഗ്ഗം:ഓർക്കിഡുകൾ വർഗ്ഗം:സസ്യജനുസുകൾ
അലവൽപൂർ
പഞ്ചാബിലെ ജലന്ധർ ജില്ലയിലെ ഒരു മുൻസിപ്പൽ കോർപറേഷനാണ് അലവൽപൂർ. രാജാ രഞ്ജിത് സിങ്ങിന്റെ കാലത്ത് ഇവിടം ഭരിച്ചിരുന്ന അലവർ ഖാൻ എന്ന പത്താന്റെ പേരിലാണ് നഗരം അറിയപ്പെടുന്നത്. സർദാർ ഹിമ്മത്ത് സിങ്ങിന്റെ നേതൃത്വത്തിലുള്ള പട പിന്നീട് ഇവിടം പിടിച്ചടക്കുകയുണ്ടായി. 2011 കാനേഷുമാരി പ്രകാരം 7,172 ജനങ്ങളുള്ള ഇവിടെ 52% പുരുഷന്മാരാണ്. 73 ശതമാനം സാക്ഷരതയുമുണ്ട്.
വരദ സേതു
ബിബിസി പ്രക്ഷേപണം ചെയ്യുന്ന  ഹാർഡ്  സൺ  എന്ന ക്രൈം സീരിയലിൽ    ഡി എസ് മിഷൽ അലി എന്ന കഥാപത്രം ചെയ്തതിലൂടെ പ്രശസ്തയായ ഒരു മലയാളിയായ ബ്രിട്ടീഷ് നടിയാണ് വരദ സേതു, , .നൗ  യു സീ മി 2 എന്ന അമേരിക്കൻ ചിത്രത്തിലും മൈക്കൽ കെയ്‌നിന്റെ കഥാപാത്രത്തിന്റെ സഹായിയായി വരദ അഭിനയിച്ചു.
മലയാളികളായ  ഡോക്ടർമാരായ മാതാപിതാക്കൾക്കാണ്  ജനിച്ച, വരദക്ക് അഭയ എന്ന ഇരട്ട സഹോദരിയുണ്ട്. ചെറുപ്പത്തിൽത്തന്നെ ഇംഗ്ലണ്ടിന്റെ നോർത്ത് ഈസ്റ്റിലേക്ക് താമസം മാറിയ അവർ ന്യൂകാസിൽ ഓൺ ടൈനിൽ വളർന്നു. സേത്ത് ഡാം അലന്റെ സ്കൂളുകളിൽ ചേർന്നു, ദേശീയ യൂത്ത് തിയേറ്ററിലെ അംഗമായിരുന്നു. ആറാമത്തെ ഫോമിന്റെ അവസാന വർഷത്തിൽ, 2010 ലെ മിസ്സ് ന്യൂകാസിൽ മത്സരത്തിൽ സേതു വിജയിച്ചു. ബ്രിസ്റ്റോൾ സർവകലാശാലയിൽ വെറ്ററിനറി മെഡിസിൻ പഠിച്ച അവർ പിന്നീട് ഫിസിയോളജിയിലേക്ക് മാറി. ചെറുപ്പം മുതലേ സേതു ഭരതനാട്യവും മോഹിനിയാട്ടവും അവതരിപ്പിക്കുന്നു.
അവലംബം
വർഗ്ഗം:ഇംഗ്ലീഷ് ചലച്ചിത്ര നടിമാർ
അന്തോണിയോ പിഗാഫേറ്റാ
പതിനാറാം നൂറ്റാണ്ടിലെ ഒരു വെനീസുകാരൻ പണ്ഡിതനും ലോകസഞ്ചാരിയുമായിരുന്നു അന്തോണിയോ പിഗാഫേറ്റാ (ജനനമരണവർഷങ്ങൾ ഏകദേശം: 1491/1531). പൗരസ്ത്യദേശത്തേയ്ക്ക് സ്പെയിനിന്റെ പര്യവേഷകസംഘത്തെ നയിച്ച പോർച്ചുഗീസ് നാവികൻ ഫെർഡിനാന്റ് മഗല്ലന്റെ സംഘത്തിലെ അംഗമായിരുന്നു പിഗാഫേറ്റാ. മഗല്ലന്റെ സഹായിയായി പ്രവർത്തിച്ച പിഗാഫേറ്റാ പര്യവേഷണത്തിന്റെ വിവരങ്ങൾ വിശദമായി രേഖപ്പെടുത്തിയ ഒരു പത്രിക സൂക്ഷിച്ചു. മഗല്ലന്റെ അഞ്ചു കപ്പലുകളിലൊന്ന്, ഭൂമിചുറ്റിയുള്ള ആദ്യയാത്ര പൂർത്തിയാക്കി യൂറോപ്പിൽ മടങ്ങിയെത്തിയെങ്കിലും മദ്ധ്യഫിലിപ്പീൻസിലെ സെബൂ ദ്വീപിൽ വച്ച് മഗല്ലൻ കൊല്ലപ്പെട്ടിരുന്നു. യാത്രതിരിച്ച 270-ഓളം സഞ്ചാരികളിൽ 18 പേർ മാത്രമാണ് 1081 ദിവസത്തിനു ശേഷം മടങ്ങിയെത്തിയത്. അവരിൽ ഒരാളായിരുന്നു പിഗാഫേറ്റാ. മഗല്ലന്റെ സഞ്ചാരത്തിന്റെ പ്രാധാന്യവും വിശദാംശങ്ങളും ലോകം ഗ്രഹിച്ചത് 1523-ൽ ഫ്രഞ്ച് ഭാഷയിൽ ആദ്യമായി പ്രസിദ്ധീകരിച്ച പിഗാഫേറ്റായുടെ കുറിപ്പുകളിൽ നിന്നാണ്.
താൻ കണ്ട നാടുകളിലെ ജനതകളുടെ ഭാഷകളും ജീവിതരീതികളും പിഗാഫേറ്റാ ശ്രദ്ധിച്ചിരുന്നു. സെബൂ ദ്വീപിലെ ഭാഷയായ സെബൂവാനോയെപ്പറ്റി രേഖപ്പെടുത്തപ്പെട്ടിട്ടുള്ള ആദ്യത്തെ പരാമർശം പിഗാഫേറ്റായുടേതാണ്. ആ ഭാഷയിലെ ഒട്ടേറെ വാക്കുകൾ അർത്ഥസഹിതം അദ്ദേഹം രേഖപ്പെടുത്തിയിരുന്നു. ഇത് യൂറോപ്യന്മാർക്ക് ആ ഭാഷയിലേക്ക് വഴിതുറന്നു.
കൂടുതൽ വായനയ്ക്ക്
On Open Library.org അന്തോണിയോ പിഗാഫേറ്റായുടെ യാത്രാവിവരണം ഇംഗ്ലീഷ് പരിഭാഷസഹിതം
വർഗ്ഗം:1491-ൽ ജനിച്ചവർ വർഗ്ഗം:1531-ൽ മരിച്ചവർ
സൽമാൻ അബൂ സിത്ത
ലഘുചിത്രം|292x292ബിന്ദു| പലസ്തീൻ അഭയാർഥികളെക്കുറിച്ച് നോട്ടിംഗ്ഹാം സർവകലാശാലയിൽ പ്രഭാഷണം നടത്തിയ ശേഷം സൽമാൻ അബു സിത്ത. പലസ്തീൻ അഭയാർത്ഥികളുമായി ബന്ധപ്പെട്ട ഗവേഷണങ്ങളുടെ പേരിൽ പ്രസിദ്ധനായ ഒരു ഗവേഷകനാണ് സൽമാൻ അബൂ സിത്ത ( سلمان ابو ستة  ;1937-ൽ ജനനം). അഭയാർത്ഥികളുടെ തിരിച്ചുവരവിനായും അവരുടെ അവകാശങ്ങൾക്കായും പ്രവർത്തിക്കുന്ന അബൂ സിത്ത, 1948-ലെ പലസ്തീൻ കൂട്ടപ്പലായനത്തെ ചരിതരേഖകളാക്കാനുള്ള രചനകൾക്ക് നേതൃത്വം നൽകി.
ഇന്ത്യയിലെ ഉഭയജീവികളുടെ പട്ടിക
ഇന്ത്യയിൽ കാണപ്പെടുന്ന ഉഭയജീവികളിൽ അധികവും സ്വദേശീയരാണ്. ഫ്രോസ്റ്റ് (2006) നെ അടിസ്ഥാനമാക്കിയുള്ള ഇന്ത്യയിൽ കാണപ്പെടുന്ന് ഉഭയജീവികളുടെ പട്ടികയാണ് താഴെക്കൊടുക്കുന്നത് കൂടാതെ മറ്റു പുസ്തകങ്ങളിൽനിന്നും പ്രസിദ്ധീകരണങ്ങളിൽനിന്നുമുള്ള വിവരങ്ങളും ഉൾപ്പെടുത്തിയിരിക്കുന്നു.
സൽമാൻ അബൂ സിത്ത
ജീവചരിത്രം
1937 ൽ അബൂ സിത്ത എന്ന പലസ്തീൻ കുടുംബത്തിലാണ് സൽമാൻ ജനിച്ചത്. 1948-ൽ വിദ്യാർത്ഥിയായിരിക്കുമ്പോളാണ് പലസ്തീൻ വിഭജനപദ്ധതി രൂപപ്പെടുകയും ജൂതരാഷ്ട്രം രൂപപ്പെടുകയും ചെയ്യുന്നത്. തുടർന്ന് സുരക്ഷാകാരണങ്ങൾ പറഞ്ഞ് അദ്ദേഹത്തെയും മറ്റു വിദ്യാർത്ഥികളേയും നാട്ടിലേക്ക് തിരിച്ചയച്ചു.
ഇന്ത്യയിലെ ഉഭയജീവികളുടെ പട്ടിക
പുറത്തേക്കുള്ള കണ്ണികൾ
വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ വർഗ്ഗം:ജീവികളുമായി ബന്ധപ്പെട്ട പട്ടികകൾ
സൽമാൻ അബൂ സിത്ത
ജീവചരിത്രം
ഹഗാന, സൽമാന്റെ ഗ്രാമം പിടിച്ചെടുക്കുകയും വീടുകൾ തീവെച്ചുനശിപ്പിക്കുകയും ചെയ്തതോടെ ഗാസയിൽ അഭയാർത്ഥിയായി മാറുകയും ചെയ്തു.
തുടർന്ന് കൈറോയിലെ അൽ-സൈദിയ സെക്കൻഡറി സ്കൂൾ, കൈറോ യൂണിവേഴ്സിറ്റി, ലണ്ടൻ യൂണിവേഴ്സിറ്റി എന്നിവിടങ്ങളിൽ വിദ്യാഭ്യാസം പൂർത്തിയാക്കി. സിവിൽ എഞ്ചിനീയറിങിൽ ഡോക്ടറേറ്റ് നേറ്റിയ അദ്ദേഹം ലണ്ടൻ, കാനഡ, കുവൈത്ത് എന്നിവിടങ്ങളിൽ വിവിധങ്ങളായ ഉത്തരവാദിത്തങ്ങൾ വഹിച്ചുവന്നു.
ആൽക്കഹോളിക് ഹെപ്പറ്റൈറ്റിസ്
അമിതമായി മദ്യപിക്കുന്നത് മൂലം മനുഷ്യശരീരത്തിലെ കരളിൽ ഉണ്ടാകുന്ന ഹെപ്പറ്റൈറ്റിസ് എന്ന രോഗത്തെയാണ് ആൽക്കഹോളിക് ഹെപ്പറ്റൈറ്റിസ് എന്ന് പറയുന്നത്. വർഷങ്ങളായി മദ്യപാനം തുടരുന്നവരിലും, സാധാരണയായി പ്രതിദിനം 8-10 പ്രാവശ്യം മദ്യപിക്കുന്നവരിലുമാണ് ഈ രോഗത്തിനുള്ള സാധ്യത കൂടുതലായി കാണപ്പെടുന്നത്. ഇത് കരൾ രോഗത്തിന്റെ പ്രാരംഭ ഘട്ടമാണ്. മദ്യപാനം മൂലം കരളിൽ കൊഴുപ്പ് അടിഞ്ഞു കൂടുന്നു. ഇത് ഫൈബ്രോസിസിന്റെ പുരോഗതിക്ക് കാരണമായേക്കാം, ഇത് ലിവർ സിറോസിസിലേക്ക് എന്ന രോഗത്തിലേക്ക് നയിക്കുന്നു. ചുരുങ്ങിയ സമയത്തിനുള്ളിൽ വലിയ അളവിൽ മദ്യം കഴിച്ചതിനു ശേഷമോ അല്ലെങ്കിൽ വർഷങ്ങളായുള്ള മദ്യപാനത്തിന്റെ അനന്തരഫലമായി രോഗലക്ഷണങ്ങൾ പ്രത്യക്ഷപ്പെടാം. മഞ്ഞപ്പിത്തം (ചർമ്മത്തിലും കണ്ണുകളിലും ഉണ്ടാകുന്ന മഞ്ഞനിറം), അസ്കൈറ്റുകൾ ( വയറിന്റെ അറയിൽ ദ്രാവകം അടിഞ്ഞു കൂടുന്ന അവസ്ഥ ), ക്ഷീണം, ഹെപ്പാറ്റിക് എൻസെഫലോപ്പതി ( കരൾ തകരാറുമൂലം മസ്തിഷ്കത്തിനുണ്ടാകുന്ന പ്രശ്നങ്ങൾ) എന്നിവയാണ് ഹെപ്പറ്റൈറ്റിസിന്റെ ലക്ഷണങ്ങൾ. നേരിയ കേസുകളും സ്വയം പരിമിതപ്പെടുന്നവയാണെങ്കിലും, സങ്കീർണമായ കേസുകളിൽ മരണ സാധ്യത കൂടുതലാണ്. സങ്കീർണമായ കേസുകളിൽ ഗ്ലൂക്കോകോർട്ടിക്കോയിഡുകൾ ഉപയോഗിച്ചുള്ള ചികിത്സയാണ് നടത്തുന്നത്.
രോഗ ലക്ഷണങ്ങൾ
ക്ഷീണം, ഓക്കാനം, ഛർദി, വയറുവേദന, ഉറക്കക്കുറവ്, വിശപ്പില്ലായ്മ മുതലായ രോഗലക്ഷണങ്ങളാണ് ആദ്യം പ്രത്യക്ഷപ്പെടുക. തുടർന്ന് ശരീരത്തിലും, പ്രത്യേകിച്ച് കാലിൽ നീരുണ്ടാകുകയും ക്രമേണ വയറ്റിൽ നീരു നിറഞ്ഞ് വയറ് വലുതാവുകയും ചെയ്യുന്നു. ചെറിയ മുറിവിൽ നിന്നുപോലും രക്തം കട്ടപിടിക്കാതെ പോകുന്നതും ഈ രോഗത്തിന്റെ ലക്ഷണമാകാം. ആമാശയത്തിനുള്ളിൽ നിന്നും മൂലക്കുരുവിൽ നിന്നും ചിലപ്പോൾ അതികഠിനമായ രക്തസ്രാവമുണ്ടാകാം. അടിയന്തിര ശുശ്രൂഷ ലഭിച്ചില്ലെങ്കിൽ മരണത്തിന് വരെ ഇത് കാരണമാകാം.
രോഗം വർധിക്കുന്നതോടെ പോഷകാഹാരക്കുറവും ശരീരത്തിൽ നീര് വർധിക്കുകയും രോഗിക്ക് മഞ്ഞപ്പിത്തം പ്രത്യേക്ഷപ്പെടുകയും ചെയ്യുന്നു. ഇതോടൊപ്പം, വയറിനുള്ളിലെ രക്തസമ്മർദം വർധിക്കുകയും പ്ലീഹ ക്രമാതീതമായി വലുതാവുകയും ചെയ്യുന്നു.. ഈ അവസ്ഥയിൽ രോഗമുക്തി അസാധ്യമായിത്തീരുകയും ഹൃദയത്തിലും ശ്വാസകോശങ്ങളിലും നീരു നിറഞ്ഞോ രക്തം ഛർദ്ദിച്ചോ അല്ലെങ്കിൽ മഞ്ഞപ്പിത്തം കുടുതലായോ രോഗി മരണപ്പെടുന്നു.
രോഗ നിർണയ മാർഗങ്ങൾ
രക്ത പരിശോധനയിലൂടെയും, അൾട്രാസൗണ്ട് സ്കാനിങ്, സി ടി സ്കാനിങ് മുതലായ പരിശോധനയിലൂടെയുമാണ് രോഗം നിർണയിക്കുന്നത്. ലിവർ പ്രൊഫൈൽ അഥവാ കരളിലെ പ്രവർത്തനക്ഷമത മനസിലാക്കുന്നതിന് രക്ത പരിശോധന സഹായിക്കും. കൂടാതെ, എൻഡോസ്കോപ്പി പരിശോധനയിലൂടെ ആമാശയത്തിനുള്ളിലും മലദ്വാരത്തിനുള്ളിലുമുള്ള രക്തക്കുഴലുകളുടെ വീക്കം കണ്ടുപിടിക്കാനും ചികിത്സിക്കാനും കഴിയും. ചിലരിൽ ബയോപ്സി ടെസ്റ്റ് വേണ്ടിവന്നേക്കാം.
പുറത്തേക്കുള്ള കണ്ണികൾ
വർഗ്ഗം:കരൾ രോഗങ്ങൾ
ലീല സന്തോഷ്
ആദിവാസി വിഭാഗത്തിൽ നിന്നും ചലച്ചിത്ര സംവിധാന രംഗത്ത് എത്തിയ ആദ്യ മലയാളി വനിതാ സംവിധായികയാണ് ലീല സന്തോഷ് (Eng: Leela Santhosh). വയനാട്ടിലെ ആദിവാസി വിഭാഗമായ പണിയരുടെ ദുരിതജീവിതവും പൈതൃക നഷ്ടവും പ്രമേയമാക്കി ലീല സംവിധാനം ചെയ്യ്തതാണ് നിഴലുകൾ നഷ്‌ടപ്പെട്ട ഗോത്രഭൂമി എന്ന ഡോക്യുമെൻ്ററി.
ജീവിതരേഖ
കേരളത്തിൽ വയനാട് ജില്ലയിലെ മാനന്തവാടി താലൂക്കിൽ പനമരം പഞ്ചായത്തിലെ പാലുകുന്ന് ഗ്രാമത്തിൽ പരേതനായ ശ്രീധരൻ്റെയും റാണിയുടേയും രണ്ടാമത്തെ മകളായി 1988 ൽ ജനിച്ചു. ആദിവാസി വിഭാഗമായ പണിയ സമുദായത്തിലാണ് ജനനം. അച്ഛന്റെ മരണ ശേഷം വയനാട് പാലക്കുന്നിലെ കൊളത്തറ കോളനിയിൽ നിന്ന് നെയ്ക്കുപ്പയിലെ അമ്മയുടെ വീട്ടിലെത്തി. സാഹിത്യകാരനും സാമൂഹ്യപ്രവർത്തകനുമായ കെ. ജെ ബേബി സ്ഥാപിച്ച നടവയലിലുള്ള കനവ്‌ എന്ന ബദൽ സ്കൂളിൽ 1994 ൽ ചേർന്നു. ഗുരുകുല സംബ്രദായത്തിലായിരുന്നു കനവിലെ പഠനരീതി. പാഠപുസ്തകങ്ങൾക്ക് പുറമേ കളരിയും, കാർഷികവൃത്തിയും, നൃത്തവും, സാഹിത്യരചനയും, സിനിമയും, നാടകവുമെല്ലാം കനവിലെ കരിക്കുലത്തിൽ ഉൾപ്പെടുത്തീരുന്നു. ഈ അനുഭവമാണ്‌ ചലച്ചിത്ര നിർമ്മാണ രംഗത്ത് ചുവടുറപ്പിക്കാൻ പ്രചോദനമായത്. തുടർന്ന് തിരുവനന്തപുരത്തും രാജസ്ഥാനിലും സിനുമാ നിർമ്മാണവുമായി ബന്ധപ്പെട്ട നിരവധി വർക്ക്‌ഷോപ്പുകളിൽ പങ്കെടുത്തു. ഇവിടെനിന്നും സംവിധാനം, സ്ക്രിപ്റ്റ്, മറ്റ് സാങ്കേതിക വിദ്യകൾ മുതലായവ സ്വയത്തമാക്കി.ലീലയ്ക്കും ഭർത്താവ് കളരി വിദ്വാനായ സന്തോഷിനുമായി സത്ലജ്, സ്വതിക, സിഥാർഥ് എന്നീ മൂന്ന് മക്കളുണ്ട്.
സിനിമ രംഗത്ത്
ഗുരുനാഥനായ കെ. ജെ ബേബി 2004 ൽ ഗുഡ എന്ന ഗോത്രഭാഷയിലുള്ള സിനിമ നിർമ്മിച്ചപ്പോൾ സഹസംവിധായികായി പ്രവർത്തിച്ചാന്ന് ലീല സിനിമ രംഗത്തേക്ക് കടന്നു വരുന്നത്. ആദിവാസി വിഭാഗത്തിൽ നിന്നുള്ള ആദ്യ മലയാളി സംവിധായികയാണ് അവർ. സംവിധാനം നിർവ്വഹിച്ച ആദ്യ ഡോക്യുമെൻ്ററിയായ, 2014 ൽ നിർമ്മിച്ച നിഴലുകൾ നഷ്ടപ്പെട്ട ഗോത്രഭൂമിയിൽ ആദിവാസി സമൂഹത്തിൻ്റെ ദുരിതജീവിതം ആണ് പ്രമേയമാക്കിയത്. തുടർന്ന് പയ്ക്കിഞ്ചന ചിരി (വിശപ്പിൻ്റെ ചിരി) എന്ന പേരിൽ ഒരു ചെറുചിത്രം സംവിധാനം ചെയ്തു. വിനായകനെ നായകനാക്കി താമരശ്ശേരി ചുരം പാത യാഥാർഥ്യമാവാൻ മുന്നിൽ നിന്ന് പ്രവർത്തിച്ച കരിന്തണ്ടൻ്റ ജീവിതം പറയുന്ന കരിന്തണ്ടൻ എന്ന ചിത്രം പ്രഖ്യാപിച്ചുവെങ്കിലും ചില സാഹചര്യങ്ങളാൽ അത് ഇത് വരെ ആരംഭിച്ചിട്ടില്ല.
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:ഡിസംബർ 18-ന് ജനിച്ചവർ വർഗ്ഗം:1988-ൽ ജനിച്ചവർ വർഗ്ഗം:വയനാട് ജില്ലയിൽ ജനിച്ചവർ വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ‎
അമ്പലത്തറ (തിരുവനന്തപുരം)
തിരുവനന്തപുരത്തിന്റെ ഒരു പ്രാന്തപ്രദേശമാണ് അമ്പലത്തറ. പറവൻകുന്നിനും തിരുവല്ലത്തിനും ഇടയിലാണ് ഇത് സ്ഥിതി ചെയ്യുന്നത്. തിരുവനന്തപുരത്ത് കിഴക്കേക്കോട്ടയിൽ നിന്ന് തിരുവല്ലത്തേക്കുള്ള റൂട്ടിൽ സ്ഥിതി ചെയ്യുന്ന തിരക്കേറിയ ജനവാസ മേഖലയാണ് അമ്പലത്തറ.
സ്ഥാനം
കിഴക്കേക്കോട്ടയിൽ നിന്ന് കോവളം റൂട്ടിൽ സർവീസ് നടത്തുന്ന ബസുകൾ അമ്പലത്തറ വഴിയാണ് കടന്നുപോകുന്നത്. ദേശീയ പാത 47 ന്റെ ഒരു ബൈപാസ് ഇതിനടുത്തുകൂടി കടന്നുപോകുന്നു. അമ്പലത്തറയുടെ ഏറ്റവും അടുത്തുള്ള റെയിൽവേ സ്റ്റേഷൻ തിരുവനന്തപുരം സെൻട്രൽ ആണ്, ഏകദേശം 4 കിലോമീറ്റർ അകലെ. ഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളമാണ്, ഏകദേശം 5 കിലോമീറ്റർ അകലെ. 2000 വർഷം പഴക്കമുള്ള തിരുവല്ലം ശ്രീ പരശുരാമ ക്ഷേത്രം അമ്പലത്തറയിൽ നിന്ന് 2 കി.മീ. അകലെയാണ് പഴഞ്ചിറ ദേവീക്ഷേത്രം 1 കിലോമീറ്റർ അകലെയും.
മതം
അമ്പലത്തറയിലെ ജനസംഖ്യ പ്രധാനമായും ഹിന്ദു, ഇസ്ലാം, ക്രിസ്ത്യൻ മതങ്ങൾ പിന്തുടരുന്നു.
കോളേജുകൾ
വർഗ്ഗം:തിരുവനന്തപുരത്തിന്റെ പ്രാന്തപ്രദേശങ്ങൾ
എയർ ഹാൻഡ്ലിങ് യൂണിറ്റ്
എച്ച്.വി.എ.സി(താപനം, സംവാതനം, വാതാനുകൂലനം) വ്യൂഹത്തിലെ ഒരു പ്രധാന ഭാഗമാണ് എയർ ഹാൻഡ്ലിങ് യൂണിറ്റ് അഥവാ എയർ ഹാൻഡ്ലെർ. AHU എന്ന ചുരുക്ക നാമത്തിൽ ഇത് പൊതുവെ അറിയപ്പെടുന്നു. വാതാനുകൂലന വ്യൂഹത്തിൽ മലീമസമായ വായുവിനെ ഗുണകരമായ അവസ്ഥയിലാക്കുന്നതിനും, ശീതികരിച്ച/ അനുകൂലമായ വായുവിനെ പ്രവഹിപ്പിക്കുന്നതിനും എയർ ഹാൻഡ്ലിങ് യൂണിറ്റ് ഉപയോഗിക്കുന്നു
വർഗ്ഗം:മെക്കാനിക്കൽ എൻജിനീയറിങ്ങ് വർഗ്ഗം:എയർ കണ്ടീഷണർ
സനീഷ് കുമാർ ജോസഫ്
കേരളത്തിലെ ഒരു കോൺഗ്രസ് പ്രവർത്തകനും പതിനഞ്ചാം കേരള നിയമസഭയിൽ ചാലക്കുടി മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് സനീഷ് കുമാർ ജോസഫ്. 2021-ലെ തിരഞ്ഞെടുപ്പിൽ കേരളകോൺഗ്രസ് (എം)-ലെ ഡെന്നീസ് കെ, ആന്റണിയെ 1,057 വോട്ടുകൾക്ക് പരാജയപ്പെടുത്തിയാണ് സനീഷ് കുമാർ ജോസഫ് നിയമസഭയിലേക്ക് എത്തിയത്.
രാഷ്ട്രീയ ജീവിതം
കെ എസ് യു സംസ്ഥാന ജനറൽ സെക്രട്ടറി
യൂത്ത് കോണ്ഗ്രസ് തൃശ്ശൂർ ജില്ല പ്രസിഡന്റ്
ഡി സി സി ജനറൽ സെക്രട്ടറി
കെ പി സി സി സെക്രട്ടറി
റഫറൻസുകൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
അഡ്വഞ്ചേഴ്സ് ഇൻ ദിനോസർ സിറ്റി
1991 ൽ നിർമ്മിച്ച ഒരു ടെലി ഫിലിം ആണ്. ബ്രെട്ട് തോംപ്സൺ ആണ് ഇതിന്റെ സംവിധാനം നിർവഹിച്ചിരിക്കുന്നത്.
കഥ
ടിമ്മി ജൈമി മൈക്ക് എന്നി മൂന്ന് കുട്ടികളുടെ സാഹസിക കഥ ആണ് ഇത്. മനുഷ്യനോടു സാദൃശ്യമുള്ള ചേഷ്ടകൾ ഉള്ള ദിനോസറുകളെ ഈ ചിത്രത്തിൽ കാണാം.
അവലംബം
വർഗ്ഗം:ദിനോസർ ചലച്ചിത്രങ്ങൾ
കെ.എൻ. ഉണ്ണികൃഷ്ണൻ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ വൈപ്പിൻ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് '''കെ.എൻ. ഉണ്ണികൃഷ്ണൻ'''. 2021-ലെ തിരഞ്ഞെടുപ്പിൽ കോൺഗ്രസിലെ ദീപക് ജോയിയെ 8,201 വോട്ടുകൾക്ക് പരാജയപ്പെടുത്തിയാണ് കെ.എൻ. ഉണ്ണികൃഷ്ണൻ നിയമസഭയിലേക്ക് എത്തിയത്.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
റെബേക്ക ഷുഗർ
റെബേക്ക ഷുഗർ ( ജനനം, ജൂലൈ 9, 1987) ഒരു അമേരിക്കൻ ആനിമേറ്റർ, സംവിധായിക, തിരക്കഥാകൃത്ത്, നിർമ്മാതാവ്, ഗാനരചയിതാവ് എന്നീ രംഗങ്ങളിൽ പ്രശസ്തയാണ്. സ്വതന്ത്രമായി ഒരു നെറ്റ് വർക്ക് പരമ്പര സൃഷ്ടിക്കുന്ന ആദ്യ വനിതയായ ഷുഗർ കാർട്ടൂൺ നെറ്റ് വർക്ക് പരമ്പരയായ സ്റ്റീവൻ യൂണിവേഴ്സ് സൃഷ്ടിച്ചതിൽ അറിയപ്പെട്ടിരുന്നു. 2013 വരെ ഷുഗർ ഒരു എഴുത്തുകാരിയും അഡ്വെൻച്യുർ ടൈം എന്ന അനിമേറ്റഡ് ടെലിവിഷൻ പരമ്പരയിൽ തിരക്കഥാകൃത്തുമായിരുന്നു. രണ്ട് പരമ്പരകളിലും കൂടി അവർക്ക് നാല് പ്രൈം ടൈം എമ്മി അവാർഡിന് നാമനിർദ്ദേശം ചെയ്യപ്പെടുകയുണ്ടായി.
ജീവിതരേഖ
മേരിലാൻറിലെ സിൽവർ സ്പ്രിങ്ങിലെ സ്ലിഗോ പാർക്ക് ഹിൽസിൽ ആണ് ഷുഗർ വളർന്നത്. അവർ തുടർച്ചയായി മേരിലാന്റിൽ സ്ഥിതിചെയ്യുന്ന മോൺട്ഗോമറി ബ്ലെയർ ഹൈസ്കൂളിലും ആൽബർട്ട് ഐൻസ്റ്റീൻ ഹൈസ്കൂളിലും വിഷ്വൽ ആർട്ട്സ് സെന്ററിലും ആയിരുന്നു വിദ്യാഭ്യാസം നടത്തിയിരുന്നത്. (അവിടെ പ്രസിഡൻഷ്യൽ സ്കോളർ കോമ്പറ്റിഷനിൽ ഒരു സെമിഫൈനലിസ്റ്റ് ആയിത്തീരുകയും കൂടാതെ മോൺട്ഗോമറി കൗണ്ടിയിൽ അഭിമാനമായി ഇഡാ എഫ്. ഹൈമവീസ് വിഷ്വൽ ആർട്സ് അവാർഡ് കരസ്ഥമാക്കുകയും ചെയ്തു. ) ബ്ലെയറിൽ ആയിരുന്നപ്പോൾ പല കോമിക്കുകളിലും വരച്ചിരുന്നു.( "ദി സ്ട്രിപ്പ്" എന്ന സ്കൂൾ പത്രത്തെ സിൽവർ ചിപ്സ് എന്നു വിളിച്ചു) ന്യൂസ് പേപ്പറിലെ വ്യക്തിഗത എഴുത്ത്, എഡിറ്റിംഗ് മത്സരത്തിൽ കോമിക്കുകൾക്ക് ഒന്നാം സ്ഥാനം നേടിക്കൊടുത്തു. 2005- ൽ "ദി സ്ട്രിപ്പ്." എംപിപിഎസ് പുതിയ ഗ്രേഡിംഗ് പോളിസിയിൽ ഈ കോമിക്ക് ഒരു വെല്ലുവിളി തന്നെയായിരുന്നു പിന്നീട് റെബേക്ക ന്യൂയോർക്കിലെ സ്കൂൾ ഓഫ് വിഷ്വൽ ആർട്സ് സ്കൂളിൽ ചേരുകയും ചെയ്തു.
റെബേക്കയുടെ പിതാവ് റോബിൻറെ കാഴ്ചപ്പാടിൽ റെബേക്ക ഷുഗറും സഹോദരൻ സ്റ്റീവനും "യഹൂദ വികാരങ്ങൾ" ഉൾക്കൊള്ളുന്നവരായി വളർന്നവരാണ്. സ്കൈപ്പ് വഴി ഇരുവരും രക്ഷിതാക്കളോടൊപ്പം ഹാനക്ക മെഴുകുതിരിയുടെ വെളിച്ചം പതിവായി നിരീക്ഷിച്ചിരുന്നു.
പുറം കണ്ണികൾ
വർഗ്ഗം:1987-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
യുടിസി+07:00
വലത്ത്‌|ലഘുചിത്രം|300x300ബിന്ദു|UTC+07:00 in 2010: blue (December), yellow (all year round), orange (June), light blue (sea areas) യുടിസി+07:00 എന്നത് യുടിസിയിൽനിന്നും +07:00 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് അന്താരാഷ്ട്ര സമയക്രമത്തിൽ നിന്നു 07 മണിക്കൂർ മുന്നോട്ടുള്ള സമയമേഖലയാണ്. ഐഎസ്ഒ 8601ല് ഈ സമയക്രമം  2018-09-06T13:22:34+07:00 എന്നാണ് എഴുതുന്നത്.
ഇത് ഇൻഡോ ചൈന സമയം എന്നും അറിയപ്പെടുന്നു. ഈ സമയമേഖല ഉപയോഗിക്കുന്ന പ്രധാന രാജ്യങ്ങൾ റഷ്യ, മംഗോളിയ, വിയറ്റ്നാം, കംബോഡിയ, ലാവോസ്, തായ്‍ലാന്റ്, ഇന്തോനേഷ്യ, ഓസ്ട്രേലിയ
പ്രാമാണിക സമയം (മുഴുവൻ വർഷവും)
''പ്രധാന നഗരങ്ങൾ: ജക്കാർത്ത, ബാങ്കോക്, ഹാനോയ് ''
കിഴക്കൻ ഏഷ്യ
കിഴക്കൻ ഏഷ്യയിലെ ഏറ്റവും പടിഞ്ഞാറുള്ള സമയ മേഖലയായി ഇത് കണക്കാക്കപ്പെടുന്നു.
മറ്റ് സമയ മേഖലകളിൽ സ്ഥിതിചെയ്യുന്ന യുടിസി+07 ഉപയോഗിക്കുന്ന സ്ഥലങ്ങൾ
97°30′ E to 112°30′ E അക്ഷാംശത്തിനിടയിലുള്ള പ്രദേശങ്ങൽ.
മ്യാന്മാറിന്റെ കിഴക്കൻ പ്രദേശങ്ങൾ
ചൈനയിൽ മദ്ധ്യചൈനയുടെ പല പ്രദേശങ്ങളും. പട്ടിക താഴെ.
റഷ്യയിൽ
ചൈനക്കും റഷ്യക്കും പുറത്ത്:
റഷ്യയിലെ സഖാ റിപ്പബ്ലിക് (പടിഞ്ഞറ് ഭാഗം), നഗര പ്രദേശങ്ങൾ ആയ്ക്കൽ, ഉഡാച്ച്നി എന്നിവയുൾപ്പെടെ.
112°30′ E and 127°30′ E ഇടയിലുള്ള പ്രദേശങ്ങൾ (UTC+08 ൽ ഭൂമിശാസ്ത്രപരമായുള്ളവ)
ഇന്തോനേഷ്യയിൽ:
അവലംബങ്ങൾ
വർഗ്ഗം:യുടിസി വ്യതിയാനങ്ങൾ
ആനി മസ്ക്രീൻ
ആനി മസ്ക്രീൻ (1902 ജൂൺ 6 - 1963) ഇന്ത്യൻ സ്വാതന്ത്ര്യസമര സേനാനിയും തിരുവനന്തപുരത്തുനിന്നുള്ള  ലോക്‌സഭാംഗവുമായിരുന്നു.
ആദ്യകാലജീവിതം
ഒരു ലത്തീൻ കത്തോലിക്ക കുടൂംബത്തിലാണ് ആനി മസ്ക്രീൻ ജനിച്ചത്. തിരുവിതാംകൂർ സംസ്ഥാനത്തിലെ ഒരു സർക്കാർ ഉദ്യോഗസ്ഥനായിരുന്നു പിതാവ് ഗബ്രിയേൽ മസ്ക്രീൻ. ചരിത്രത്തിലും സാമ്പത്തികശാസ്ത്രത്തിലും ബിരുദാനന്തരബിരുദം നേടി സിലോണിൽ അധ്യാപികയായി ജോലിചെയ്തു, തിരിച്ചുവന്നു നിയമപഠനം നടത്തി.
സ്വാതന്ത്ര്യസമര സേനാനി
തിരുവിതാംകൂർ സ്റ്റേറ്റ് കോൺഗ്രസ്സിൽ അംഗമായ ആദ്യവനിതകളിലൊരാളും തിരുവിതാംകൂർ സ്റ്റേറ്റ് കോൺഗ്രസ് വർക്കിംഗ് കമ്മറ്റിയംഗമാകുന്ന ആദ്യത്തെ വനിതയുമായിരുന്നു ആനി മസ്ക്രീൻ. അക്കാമ്മ ചെറിയാൻ, പട്ടം താണുപിള്ള എന്നിവരോടൊപ്പം സ്വാതന്ത്ര്യത്തിനും അഖണ്ഡഭാരതത്തിനും വേണ്ടിയുള്ള പോരാട്ടത്തിൽ അവർ മുൻനിരയിൽ ഉണ്ടായിരുന്നു. 1939—47 കാലഘട്ടത്തിൽ നിരവധി തവണ അവർവ്ജയിൽ വാസം അനുഷ്ഠിച്ചിട്ടുണ്ട്..
1951ൽ തിരുവനന്തപുരം ലോകസഭാ മണ്ഡലത്തിൽനിന്നും സ്വതന്ത്ര സ്ഥാനാർത്ഥിയായി ആദ്യ ലോകസഭയിലേക്ക് അവർ തെരഞ്ഞെടുക്കപ്പെട്ടു, കേരളത്തിൽനിന്നുമുള്ള ആദ്യ വനിതാ ലോകസഭാംഗവും ആദ്യ ലോകസഭയിലെ പത്ത് വനിതാ ലോകസഭാംഗങ്ങളിലൊരാളുമായിരുന്നു ആനി മസ്ക്രീൻ. ലോകസഭയിലേക്ക് തെരഞ്ഞെടുക്കപ്പെടുന്നതിനു മുമ്പേ, 1948-1952 കാലഘട്ടത്തിൽ തിരു-കൊച്ചി ലെജിസ്ലേറ്റീവ് അസംബ്ലി അംഗവും പറവൂർ ടി.കെ.നാരായണപിള്ളയുടെ നേതൃത്വത്തിലുള്ള മന്ത്രിസഭയിലെ ആരോഗ്യ-വൈദ്യുതി വകുപ്പു മന്ത്രിയുമായിരുന്നു.
അവലംബം
വർഗ്ഗം:1902-ൽ ജനിച്ചവർ വർഗ്ഗം: 1963-ൽ മരിച്ചവർ വർഗ്ഗം:ജൂൺ 6-ന് ജനിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വൈൽഡ് ടേൽസ്
2014 ൽ സ്പാനിഷ് ഭാഷയിൽ പുറത്തിറങ്ങിയ ചിത്രമാണ് വൈൽഡ് ടേൽസ് ( സ്പാനിഷ് : റിലേറ്റോ സാൽവിജസ്). ഡാമിയാൻ സിഫ്രോൺ സംവിധാനം ചെയ്തിരിക്കുന്ന ചിത്രത്തിൽ റിക്കാർഡോ ഡാറിൻ, ഓസ്കാർ മാർട്ടിനേസ്സ്, ലിയനാർഡോ സ്ബാറഗില, എറിക്ക റിവാസ്, ജൂലിയറ്റ സിൽബെർഗ്, ഡാറിയോ ഗ്രാൻഡിനെറ്റി തുടങ്ങിയ വൻതാരനിര അണിനിരക്കുന്നു. ചിത്രത്തിന്റെ സംഗീതസംവിധാനം നിർവ്വഹിച്ചിരിക്കുന്നത് ഗസ്റ്റാവോ സന്റാല്ലോല ആണ്. 87 -മത് അക്കാദമി അവാർഡിനായി മികച്ച അന്യഭാഷാ വിഭാഗത്തിലേക്ക് നിർദ്ദേശിക്കപ്പെട്ട ചലച്ചിത്രങ്ങളിലൊന്നാണ് വൈൽഡ് ടേൽസ്.
കഥാതന്തു
പാസ്റ്റർനാക്ക് എന്ന ഒന്നാമത്തെക്കഥയിൽ പാസ്റ്റർനാക്ക് എന്ന യുവാവ് തന്നെ ചതിച്ചവരെ എല്ലാം ഒരു കെണിയിലകപ്പെടുത്താനുള്ള ശ്രമമാണുള്ളത്. ജീവിതത്തിന്റെ പലതുറകളിലായി തന്നെ വഞ്ചിച്ച മനുഷ്യരെയെല്ലാം ഒരു വിമാനത്തിനുള്ളിലെത്തിച്ച് അപായപ്പെടുത്താനുള്ള അവന്റെ ശ്രമവും അക്കാര്യം മനസ്സിലാക്കുന്ന വിമാനയാത്രികരും അവരുടെ മരണഭയവും ഒക്കെ ചേർന്ന് കഥയെ ഒരു  ത്രില്ലറാക്കുന്നു.
ലാസ് റാറ്റാസ് (ദ റാറ്റ്സ്) എന്ന രണ്ടാമത്തെ കഥ ഒരു റെസ്റ്റോറന്റിന്റെ പശ്ചാത്തലിത്തിൽ നടക്കുന്നതാണ്. ഹോട്ടലിൽ ഭക്ഷണം ഓർഡർ ചെയ്യാനെത്തിയ ആൾ പണ്ട് തന്റെ കുടുംബത്തെ ചതിച്ച വ്യക്തിയാണെന്ന്  അവിടുത്തെ ജീവനക്കാരി ദുഃഖത്തോടെ മനസ്സിലാക്കുന്നു. അയാൾക്ക ഭക്ഷണം വിളമ്പാനുള്ള വിഷമം ജോലിക്കാരി പാചക്കാരിയുമായി പങ്കുവെക്കുന്നു. അങ്ങനെയെങ്കിൽ എലിവിഷം ചേർത്ത ഭക്ഷണം നൽകി അയാളെ കൊന്ന് ജീവിതത്തിനർഥമുണ്ടാക്കാുവാൻ പാചകക്കാരി ഉപദേശിക്കുന്നു. പക്ഷേ അതവർ നിരാകരിക്കുന്നു. എന്നാൽ പിന്നീട് പാചകക്കാരി ഭക്ഷണത്തിൽ വിഷം ചേർക്കുന്നു. ആ ഭക്ഷണമാണവർ വിളമ്പുന്നത്. പെട്ടെന്ന് അയാളുടെ മകനും റസ്റ്റോറന്റിലേക്ക് വന്ന് വിഷം ചേർത്ത ഭക്ഷണം കഴിക്കാനാരംഭിക്കുമ്പോൾ ജോലിക്കാരി ആ വിഷലിപ്ത ഭക്ഷണം അവരിൽ നിന്നും എടുത്തുമാറ്റുവാൻ ശ്രമിക്കുന്നു. ഇതിൽ പ്രകോപിതനായ മനുഷ്യനവളെ ഉപദ്രവിക്കുന്നു. ഇതിനിടയിൽ പാചക്കാരി കറിക്കത്തികൊണ്ട് അയാളെ കൊല്ലുന്നു. പിറ്റേന്ന് പാചകക്കാരിയെ പോലീസ് അറസ്റ്റ് ചെയ്യുന്നതോടെ കഥയവസാനിക്കുന്നു.
എൽ മാസ് ഫ്യൂറേറ്റ് (ദ സ്ട്രോങ്ങസ്റ്റ് ) മൂന്നാമത്തെ സിനിമയാണ്. മാരിയോയുടെയും ഡിയാഗോയുടെയും കൊലപാതകത്തിലവസാനിക്കുന്ന ‍സിനമ ഉദ്വേഗജനകമായ വഴിത്തിരിവുകളിലൂടെ മുന്നോട്ടുപോകുന്നു. പഴകിയതും ,പൊട്ടിപ്പൊളിഞ്ഞതുമായ കാറുമായി മാരിയോയും, ചിലവേറിയതും വേഗതയേറിയതുമായ കാറുമായി ഡിയാഗോയും നീണ്ട പാതയിലൂടെ വണ്ടിയോടിക്കുകയാണ്. മാരിയോ ഡിയാഗോയെ മുന്നോട്ടുപോകാൻ സമ്മതിക്കുന്നില്ല. ഒടുവിൽ വേഗത പരമാവധി വർദ്ധിപ്പിച്ച് മരിയോയെ അവഹേളിച്ച് ഡിയാഗോ മുന്നോട്ടു പോകുന്നു. എന്നാൽ ആ പോക്കിൽ അപ്രതീക്ഷിതമായി ഡിയാഗോയുടെ കാറിന്റെ ടയർ പഞ്ചറാകുന്നു. ഈ സമയത്തിനുള്ളിൽ ഡിയാഗോ പിന്നിലാക്കിയ മാരിയോ ഡിയാഗോയുടെ കാറിനുമുന്നിൽ  വണ്ടി നിർത്തി അയാളുടെ വണ്ടി തകർക്കാ''ൻ ശ്രമിക്കുന്നു. ''അതുകൊണ്ടും അരിശം തീരാതെ മാരിയോ ഡിയാഗോയുടെ വണ്ടിയിൽ മലമൂത്രവിസർജ്ജനം നടത്തുകയുും അതിൽ അത്യധികം സന്തോഷിക്കുകയും ചെയ്യുന്നു. പിന്നീടാകട്ടെ ഡിയാഗോ തന്റെ വാശി തീർക്കാൻ മാരിയോയെയും അയാളുടെ പഴകിയ വണ്ടിയെയും നദിയിലേക്ക് തള്ളിയിട്ട് വണ്ടി മുന്നോട്ടൊടിച്ചു പോകുന്നു. എന്നാൽ തന്റെ ദേഷ്യം തീർക്കാൻ മാരിയയെ കൊല്ലുകതന്നെ വേണമെന്നാഗ്രഹിച്ച് തിരികെ വരുന്ന ഡിയോഗോക്ക് കാറിന്നുമേലുള്ള നിയന്ത്രണം വിട്ടുപോവുകയും വണ്ടി അതേ നദിയിലേക്ക് തന്നെ മറിയുകയും ചെയ്യുന്നു. രക്ഷപെട്ട മാരിയോ ‍ഡിയാഗോയെ കൊല്ലാൻ വണ്ടിയുടെ പെട്രോൾ ടാങ്കിലേക്ക് തീ കത്തിച്ചിടുന്നു. എന്നാൽ കാറിനുള്ളിലിരുന്ന് അടിയുണ്ടാക്കുന്ന ഇരുവരും ആ പൊട്ടിത്തെറിയിൽ കാറിനുള്ളിൽത്തന്നെയിരുന്ന് ഒരുമിച്ച് വെന്തുമരിക്കുകയാണ. പോലീസ് അന്വേഷണത്തിനു വരുമ്പോൾ പരസ്പരം കെട്ടിപ്പിടിച്ചിരിക്കുന്ന ശരീരങ്ങളാണ് കാണുന്നത്. ഇതാണ് ക്രൈം ഓഫ് പാഷൻ എന്ന് പറഞ്ഞ് സിനിമയവസാനിക്കുന്നു.
ബോംബാറ്റിയ (ലിറ്റിൽ ബോംബ്) എന്ന സിനിമയിൽ സൈമൺ ഫിഷർ കാർപാർക്കിങ്ങ് പിഴവിന്റെ പേരിൽ അനധികൃതമായി പിഴ നൽകേണ്ടി വന്ന വ്യക്തിയാണ്. എന്നാൽ തുടരെത്തുടരെയുള്ള പരസ്യമായി നടത്തുന്ന കമ്പനിയുടെ തട്ടിപ്പിനെതിരെ ബോംബ് പൊട്ടിച്ച് സൈമൺ പ്രതികരിക്കുന്നു. അതിന്റെ ഫലമായി അയാൾക്ക് ജയിലിൽ പോകേണ്ടി വരന്നു. എന്നാൽ പിന്നീട് കമ്പനിയുടെ കള്ളത്തരം ലോകം തിരിച്ചറിയുന്നതും സോഷ്യൽ മീഡിയകളിലുൾപ്പെടെ സൈമണിനനുകൂലമായ വികാരം ഉണ്ടാവുകയും ചെയ്യുന്നു.
ലാ പ്രൊപ്പോസ്റ്റ എന്ന ചലച്ചിത്രത്തിൽ പണക്കാരനായ ഒരു കുട്ടി വാഹനമോടിക്കവേ അബദ്ധവശാൽ ഒരു ഗർഭിണിയായ സ്ത്രീയേയും കുട്ടിയെയും ഇടിക്കുകയും അവർ മരണപ്പെടുകയും ചെയ്തു. ഇക്കാര്യം അവൻ മാതാപിതാക്കളോട് പറയുകയും മകനെ രക്ഷിക്കാനവർ ശ്രമം തുടങ്ങുകയും ചെയ്യുന്നു. അതിനുവേണ്ടി ഒരു അഡ്വക്കേറ്റിന്റെ സഹായം തേടിയ അവർ ഗ്രൌണ്ട് കീപ്പറായ ജോസിനെ കുറ്റം ഏൽക്കാൻആശ്യപ്പെടുകയും അതിനുള്ള തുക അയാൾക്ക് നൽകാമെന്ന് സമ്മതിക്കുകയും ചെയ്തു. ഇങ്ങനെയൊരു ഡീലുണ്ടാക്കിയതിനു അഡ്വക്കേറ്റ് നല്ലൊരു തുക വേണമെന്നാവശ്യപ്പെടുന്നു. പിന്നീട് അവരുടെ വീട്ടിലേക്ക് അന്വേഷണത്തിനു വരുന്ന പ്രോസിക്യൂട്ടറേയും ഈ ഡീലിലേക്ക് ഉൾപ്പെടുത്താൻ അഡ്വക്കേറ്റ് ശ്രമം തുടരുന്നു. എന്നാൽ ഇതോടുകൂടി കേസ്സിനുവേണ്ടിയുള്ള ചെലവ് കമ്മീഷൻ എന്നവയുടെ തുക  ഉയർന്നു കൊണ്ടിരുന്നു. അഡ്വക്കേറ്റിന്റെയും പ്രോസിക്യൂട്ടറുടേയും കളി മനസ്സിലാക്കിയ പിതാവ് ആ ഡീൽ വേണ്ടെന്നു വയ്ക്കാനുള്ള തീരുമാനമെടുത്തു. ഇത്രയും തുക നൽകി മകനെ രക്ഷിക്കാനില്ലെന്ന് തുറന്നടിച്ച പറയുന്നതോടെ തങ്ങളുടെ ഡിമാൻഡുകൾ വെട്ടിച്ചുരുക്കി ആ പിതാവിന്റെയടുത്തേക്ക് അഡ്വക്കേറ്റും പ്രോസിക്ക്യൂട്ടറും പോകുന്നു. ഒടുവിൽ ഒരു മിതമായ തുകയിൽ ഡീൽ ഉറപ്പിച്ചതിനുശേഷം അവർ പൂർവ്വപദ്ധതിയനുസരിച്ച് ജോസ് എന്ന ഗ്രൌണ്ട് കീപ്പറുമായി മാധ്യമപ്പടക്കുമുന്നിലേക്ക് നീങ്ങുന്നു.
അവസാനത്തെ സിനമയാണ് ഹസ്ത ക്വേ ലാ മ്യുറേറ്റേ നോസ് സെപാറ (അൺടിൽ ഡെത്ത് ഡൂ അസ് പാർട്ട്). സിനിമ നടക്കുന്നത് ഒരു കല്ല്യാണപ്പാർട്ടിയിലാണ്. അവിടെവെച്ചാണ് വധു തന്റെ വരന് ഈ കല്ല്യാണപ്പാർട്ടിയിൽ വന്നിട്ടുള്ള ഒരു സ്ത്രീയുമായി ബന്ധമുണ്ടായിരുന്നെന്നും തന്നെ അയാൾ ചതിക്കുകയായിരുന്നു എന്നും മനസ്സിലാക്കുന്നത്. തുടർന്ന് അവൾ പാർട്ടി വിട്ട് കെട്ടിടത്തിന്റെ മുകളിലേക്ക് പോകുന്നു. എന്നാലവിടെ നിന്ന ഒരു പാചകക്കാരൻ അവളെ ഉപദേശിക്കുകയും വിഷമിക്കാതിരിക്കാൻ പറയുകയും ചെയ്തു. തന്റെ വധുവിനെത്തേടി കെട്ടിടത്തിന്റെ മുകളിലെത്തിയ നവവരൻ കാണുന്നത് വധു പാചകക്കാരനുമായി ലൈംഗിക ബന്ധത്തിലേർപ്പെടുന്നതാണ്. തന്നോട് താത്പര്യമോ ദയയോ കാട്ടുന്ന ഏതുപുരുഷനുമായും താൻ കിടക്ക പങ്കിടുമെന്ന് അവിടെവെച്ചവളവനോട് പറയുന്നു. പിന്നീടവർ പാർട്ടിയിലേക്ക് തിരിച്ചു പോരുകയും അവിടെ നൃത്ത പരിപാടികൾ തുടരുകയും ചെയ്യുന്നു. നവവധു തന്റെ ഭർത്താവുമായി ബന്ധമുണ്ടായിരുന്ന ആ സ്ത്രീയെ തന്നോടൊപ്പം ചുവടുവെക്കാൻ ക്ഷണിക്കുന്നു. നൃത്തത്തിനിടെ കറങ്ങിക്കറങ്ങി അവരവിടെയുണ്ടായിരുന്ന കണ്ണാടിയിൽച്ചെന്ന വീഴുകയും കണ്ണാടി പൊട്ടുകയും ചെയ്യുന്നു. ഇതിൽ നവവധുവിന് കാര്യമായി ഒന്നും സംഭവിച്ചില്ലെങ്കിലും മറ്റേ സ്ത്രീയുടെ ശരീരം ചോരയിൽ കുളിക്കുന്നുണ്ട്. നവവധു പിന്നെയും അബോധാവസ്ഥയിലെന്നോണം പെരുമാറ്റം തുടരുന്നു. ഇതു കഴിഞ്ഞ് വരൻ കത്തിയെടുത്ത് വെഡ്ഡിങ്ങിനായി വാങ്ങിയ കേക്ക് സ്വയം മുറിച്ച് ഒരു കഷ്ണം കഴിക്കുന്നു. പിന്നെ വധുവിനെ സമീപിക്കുന്നു. തുടർന്നവർ നൃത്തം വെയ്ക്കുകയും ചുംബിക്കുകയും വെഡ്ഡിങ്ങ് കേക്കിനായി വെച്ച മേശയിൽ വെച്ചു തന്നെ ലൈംഗികമായി ബന്ധപ്പെടുകയും ചെയ്യുന്നു.
References
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അർജന്റീനൻ ചലച്ചിത്രങ്ങൾ
ചെറി-റെഡ് സ്പോട്ട്
പലതരം ലിപിഡ് സ്റ്റോറേജ് ഡിസോർഡറുകളിലും സെൻട്രൽ റെറ്റിനൽ ആർട്ടറി ഒക്ലൂഷനിലും കണ്ണിന്റെ മാക്കുലയിൽ കാണുന്ന ഒരു മെഡിക്കൽ അടയാളമാണ് ചെറി-റെഡ് സ്പോട്ട്. ഫോവിയ സെൻട്രാലിസിലൂടെ കാണുന്ന ചെറിയ വൃത്താകൃതിയിലുള്ള കോറോയിഡ് ആണ് ഇത്. മാകുലയുടെ ആപേക്ഷിക സുതാര്യത മൂലമാണ് ഇത് കാണാൻ കഴിയുന്നത്. സ്റ്റോറേജ് ഡിസോർഡേഴ്സ് റെറ്റിനയുടെ സെൽ പാളികൾക്കുള്ളിൽ സ്റ്റോറേജ്മെറ്റെരിയലുകളുടെ ശേഖരണത്തിന് കാരണമാകുന്നു, എന്നാൽ, സെല്ലുലാർ പാളികളില്ലാത്ത മാക്യുല ഈ മെറ്റീരിയൽ നിർമ്മിക്കുന്നില്ല, അതിനാൽ മാക്യുലയിലൂടെ അടിയിലെ പാളിയായ ചുവന്ന കോറോയിഡ് കാണാൻ കഴിയുന്നു.
1881-ൽ, ടേ-സാക്സ് രോഗമുള്ള ഒരു രോഗിയെ പരാമർശിച്ച്, ബ്രിട്ടീഷ് ഒഫ്താൽമോളജിക്കൽ സൊസൈറ്റിയുടെ സ്ഥാപക അംഗം വാറൻ ടേയാണ് ഈ അടയാളം ആദ്യമായി വിവരിച്ചത്.
സെന്ട്രൽ റെറ്റിനൽ ആർട്ടറി ഒക്ലൂഷനിൽ റെറ്റിന ധമനിയുടെ തടസ്സം സംഭവിച്ച് മണിക്കൂറുകൾക്ക് ശേഷം ചെറി റെഡ് സ്പോട്ട് പ്രത്യക്ഷപ്പെടുന്നു. നീളവും ഹ്രസ്വവുമായ പിൻ‌ സീലിയറി ധമനികൾ വിതരണം ചെയ്യുന്ന കോറോയിഡിൽ നിന്ന് മാക്കുലയ്ക്ക് രക്ത വിതരണം ലഭിക്കുന്നതിനാൽ ആ ഭാഗം ചുവന്ന പുള്ളി പോലെ കാണപ്പെടുന്നു, അതേസമയം റെറ്റിന ആർട്ടറി ഇൻഫ്രാക്ഷൻ കാരണം ചുറ്റുമുള്ള റെറ്റിന നിറം മങ്ങി വിളറിയ രൂപത്തിലാവും. ക്ലാസിക്കലായി ടേ-സാക്ക്സ് രോഗത്തിൽ മാത്രമല്ല നെയ്മാൻ-പിക്ക് രോഗം, സാൻ‌ഹോഫ് രോഗം, മ്യൂക്കോലിപിഡോസിസ് എന്നിവയിലും ഇത് കാണപ്പെടുന്നു.
അവലംബം
വർഗ്ഗം:നേത്രവിജ്ഞാനം വർഗ്ഗം:മെഡിക്കൽ അടയാളങ്ങൾ
പൂങ്കാവനം മാസിക
കോഴിക്കോട്ടു നിന്ന് പ്രസിദ്ധീകരിക്കുന്ന ഇസ്ലാമിക കുടുംബ മാസികയാണ് പൂങ്കാവനം മാസിക. ഡോ.ഹുസൈൻ രണ്ടത്താണിയാണ് ചീഫ് എഡിറ്റർ.
കരാസ്കോ ദേശീയോദ്യാനം
കരാസ്കോ ദേശീയോദ്യാനം ബൊളീവിയയിലെ കൊച്ചാബംബ ഡിപ്പാർട്ട്മെന്റിലെ ഒരു ദേശീയോദ്യാനമാണ്. ഈ ദേശീയോദ്യാനത്തിന് ആകെ 6,226 ചതുരശ്ര കിലോമീറ്റർ വിസ്തൃതിയാണുള്ളത്. ഈ മേഖലയിൽ ഏകദേശം 5000 ത്തിലധികം സസ്യവർഗ്ഗങ്ങുടെ കണക്കെടുപ്പു നടത്തിയിട്ടുണ്ട്. ബൊളീവിയിലെ ഏറ്റവും കൂടുതൽ ജീവശാസ്ത്ര വൈവിദ്ധ്യമുള്ള ദേശീയോദ്യാനങ്ങളിലൊന്നാണിത്. ഒരു സംരക്ഷിത മേഖലയായ ഈ ദേശീയോദ്യാനത്തിൽ മനുഷ്യവാസം നിരോധിക്കപ്പെട്ടിരിക്കുന്നു. ഈദേശീയോദ്യാനം 1991 ഒക്ടോബർ 11 നാണ് രൂപീകരിക്കപ്പെട്ടത്.
പർവ്വതപ്രകൃതിയുള്ള പ്രദേശങ്ങളുൾക്കൊള്ളുന്ന ഈ ദേശീയോദ്യാനത്തിൽ വെള്ളച്ചാട്ടങ്ങൾ, താഴ്ന്ന താഴ്വരകൾ, ആഴമുള്ള മലയിടുക്കുകൾ എന്നിവ ഉൾപ്പെടുന്നു. ബൊളീവിയൻ യുങ്കാസ് പരിസ്ഥിതി മേഖലകളുടെ ഭാഗങ്ങളെ ഇത് സംരക്ഷിക്കുന്നു. സമൃദ്ധമായ സസ്യലതാദികൾ നിറഞ്ഞ ഇവിടുത്തെ വനം വംശനാശ ഭീഷണി നേരിടുന്ന നിരവിധി മൃഗങ്ങൾക്കും സസ്യങ്ങൾക്കും മരങ്ങൾക്കും സംരക്ഷണം നൽകുന്നു. ഈ ദേശീയോദ്യാനം, കച്ചബാംബ ഡിപ്പാർട്ട്‍മെൻറിന് കിഴക്കുഭാഗത്തായാണ് സ്ഥിതിചെയ്യുന്നത്. കരോസ്കോ, ടിറാക്വ, ചാപാരെ എന്നീ പ്രവിശ്യകളിലേയ്ക്കും ഇതു വ്യാപിച്ചുകിടക്കുന്നു.
സനാഗ നദി
സനാഗ നദി (മുമ്പ് ജർമ്മൻ: സന്നാഗ) കിഴക്കൻ മേഖലയിലും മധ്യമേഖലയിലും ലിറ്ററൽ മേഖലയിലുമായി സ്ഥിതി ചെയ്യുന്ന കാമറൂണിലെ ഏറ്റവും വലിയ നദിയാണ്. ഡിജെറം, ലോം നദികളുടെ സംഗമസ്ഥാനത്ത് നിന്ന് ഏകദേശം 603 കിലോമീറ്റർ (375 മൈൽ) ആണ് ഇതിന്റെ നീളം. സനാഗ-ഡിജെറം നദികൾ ചേർന്നുള്ള ആകെ നീളം ഏകദേശം 1,067.5 കി.മീ (663.3 മൈൽ) ആണ്. 464.5 കിലോമീറ്റർ നീളമുള്ള ഡിജെറം നദി സനാഗ നദിയുടെ ഏറ്റവും നീളമേറിയ പോഷകനദിയാണ്.
ഗതി
സനാഗ നദിയുടെ ഉറവിടം അദാമാവ പീഠഭൂമിയിലാണ്. കിഴക്കൻ മേഖലയുടെ വടക്ക് ഭാഗത്ത്, ഡിജെറം നദിയും ലോം നദിയും സംഗമിച്ചാണ് ഇത് രൂപപ്പെടുന്നത്. ഡിജെറം നദിയുടെ ആകെ നീളം 464.5 കിലോമീറ്ററും (288.6 മൈൽ) ലോം നദിയുടെ ആകെ നീളം 424.2 കിലോമീറ്ററും (263.6 മൈൽ) ആണ്. ഉത്ഭവി നദികൾ കൂടാതെ, സനാഗയുടെ ഏറ്റവും വലിയ പോഷകനദി 548 കിലോമീറ്റർ (341 മൈൽ) നീളമുള്ള എംബാം നദിയാണ്.
പി.വി. ശ്രീനിജിൻ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ കുന്നത്തുനാട് മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് '''പി.വി. ശ്രീനിജിൻ'''. 2021-ലെ തിരഞ്ഞെടുപ്പിൽ കോൺഗ്രസിലെ വി.പി. സജീന്ദ്രനെ 2,715 വോട്ടുകൾക്ക് പരാജയപ്പെടുത്തിയാണ് പി.വി. ശ്രീനിജിൻ നിയമസഭയിലേക്ക് എത്തിയത്.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
നല്ലേപ്പിള്ളി ബ്രദേഴ്സ്
നാഗസ്വര വിദ്വാന്മാരായിരുന്ന നാരായണസ്വാമിയും വൈദ്യനാഥനുമാണ് നല്ലേപ്പിള്ളി ബ്രദേഴ്സ് എന്നറിയപ്പെടുന്നത്. സ്വർണ നാഗസ്വരം വായിച്ചിരുന്ന വിദ്വാനായിരുന്നു നല്ലേപ്പിള്ളി പെരുമാളിന്റെ മൂത്ത മകനാണ് നാരായണസ്വാമി. മൂന്നാത്തെ മകൻ വൈദ്യനാഥനും. കൊടുവായൂർ ബാലസുന്ദരത്തിന്റെ ശിഷ്യരായാണ് ചെറുപ്പത്തിലേ നാഗസ്വരം അഭ്യസിച്ചത്. ഇവരിൽ വൈദ്യനാഥൻ 2010-ൽ അന്തരിച്ചു; നാരായണസ്വാമി 2015-ലും. രാഷ്ട്രപതി വി.വി. ഗിരിക്കുമുന്നിൽ ഇവർ കലാപ്രകടനം നടത്തിയിട്ടുണ്ട്. റേഡിയോയിലെ നിത്യ കലാകാരൻമാരായിരുന്നു ഇവർ.
തമിഴ്‌നാട്ടിൽ കച്ചേരികൾക്കിയിൽ നാലുതവണ നാരായണസ്വാമിയെ ആദര സൂചകമായി കനകാഭിഷേകം നടത്തിയിരുന്നു. കേന്ദ്ര സർക്കാരും കേരള സർക്കാരും നാരായണസ്വാമിയുടെ കഴിവുകളെ ആദരിച്ച് പെൻഷൻ അനുവദിച്ചിരുന്നു. കേരള സംഗീതനാടക അക്കാദമി 2002-ൽ ഗുരുപൂജാ പുരസ്കാരം നൽകി ആദരിച്ചു.
അവലംബം
വർഗ്ഗം:മലയാളികളായ നാഗസ്വര വിദ്വാന്മാർ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:പാലക്കാട് ജില്ലയിൽ ജനിച്ചവർ
ഇർഫാൻ ആലം
പ്രവർത്തന പഥം
ആദ്യ ഘട്ടത്തിൽ അനാകർഷകവും വൃത്തിഹീനമെന്ന് തോന്നുന്ന തരത്തിലുണ്ടായിരുന്ന ബീഹാറിലെ റിക്ഷകളെ പുതിയ ഡിസൈനിലേക്ക് മാറ്റി.പിന്നീട് ഇവയിൽ പരസ്യങ്ങൾ പ്രദർശിപ്പിക്കുന്നതിന് കൂടുതൽ പാനലുകൾ ഘടിപ്പിക്കുന്ന പ്രവർത്തനത്തിലേർപ്പെട്ടു. മൂന്നു വർഷത്തിനകം നേരത്തെ ലഭിച്ചിരുന്നതിൻറെ മൂന്നിരട്ടി വരുമാനം ലഭിക്കുന്ന ഭേദപ്പെട്ട തൊഴിലായി റിക്ഷാ വ്യവസായം മാറി. കൂടാതെ റിക്ഷകളിൽ യാത്രക്കാർക്ക് ആവശ്യമായ കുടിവെള്ളവും ജ്യൂസും ലഭ്യമാക്കാനും വാട്ടർ, ഇലക്ട്രിസിറ്റി ബില്ലുകൾ അടയ്ക്കാനുള്ള സൗകര്യം ലഭ്യമാക്കാനും മൊബൈൽ റീചാർജ് കൂപ്പണുകൾ നൽകാനുമുള്ള ഹബ് ആക്കിയും മാറ്റി. സംരംഭകത്വം പ്രോൽസാഹിപ്പിക്കുകയാണ് തൊഴിലില്ലായ്മ പരിഹരിക്കുന്നതിനുള്ള ഏക പോംവഴി എന്ന സന്ദേശമാണ് ഇർഫാൻ അവതരിപ്പിച്ചത്. അവിദഗ്ദ്ധരുമായ അര ദശലക്ഷം സംരംഭകർ ഉൾക്കൊള്ളുന്നതാണ് ഇർഫാൻറെ സംഘടന.
മാധ്യമപരാമർശങ്ങൾ
ഇക്കണോമിസ്റ്റ്, ഫോർച്യൂൺ തുടങ്ങിയ മാധ്യമങ്ങളിൽ നിരന്തരം പരാമർശിക്കപ്പെട്ടു
ജാഗോ ഹുവാ സവേര (ചലച്ചിത്രം)
1958ൽ എ.ജെ. കാർദർ സംവിധാനം ചെയ്ത പാക് സിനിമയാണ് ജാഗോ ഹുവാ സവേര (The Day Shall Dawn). 1960ലെ ഓസ്കാർ അവാർഡിനു വേണ്ടി പാകിസ്താനിൽ നിന്നും സമർപ്പിച്ച ചലച്ചിത്രമാണിത്. റീസ്റ്റോർഡ് ക്ലാസ്സിക്സ് വിഭാഗത്തിൽ പ്രദർശിപ്പിച്ച ഈ ചലച്ചിത്രത്തിന്  നോമിനേഷൻ ലഭിച്ചില്ല. ആദ്യ മോസ്കോ അന്തർദേശീയ ചലച്ചിത്രോത്സവത്തിൽ ഗോൾഡൻ പുരസ്കാരം ഈ ചിത്രം നേടുകയുണ്ടായി.
നിർമ്മാണം
ഈസ്റ്റ് പാകിസ്താൻ ഫിലിം ഡെവലപ്മെന്റ് കോർപ്പറേഷൻ നിർമ്മിച്ച ഈ ചിത്രം ഇപ്പോൾ ബംഗ്ലാദേശിന്റെ ഭാഗമായ കിഴക്കൻ പാകിസ്താനിലാണ് ചിത്രീകരിച്ചത്. ഗ്രാമീണരായ മുക്കുവർ മത്സ്യബന്ധന ബോട്ട് സ്വന്തമാക്കുന്നതു സംബന്ധിച്ച സ്വപ്നങ്ങൾ പങ്കു വയ്ക്കുന്നതാണ് ചിത്രം. ഉറുദു ഭാഷയിൽ തിരക്കഥ രചിക്കപ്പെട്ട ഈ ചിത്രത്തിന് തിമിർ ബറാനാണ് സംഗീതം നൽകിയത്. മണിക് ബന്ദോപാധ്യായയുടെ കഥയെ അവലംബിച്ചാണ് ഈ ചിത്രത്തിന്റെ കഥ തയ്യാറാക്കിയിരിക്കുന്നത്. ഇന്ത്യൻ ചലച്ചിത്ര വിമർശകനായ സൈബൾ ചാറ്റർജിയുടെ അഭിപ്രായത്തിൽ അക്കാലത്തു പുറത്തിറങ്ങിയ ഏക സമാന്തര പാകിസ്താൻ സിനിമ ഇതു മാത്രമാണ്.
റിലീസ്
ആദ്യ പ്രദർശനത്തിനു തൊട്ടു മുമ്പ് അയൂബ് ഖാന്റെ നേതൃത്വത്തിൽ രൂപീകരിക്കപ്പെട്ട പുതിയ സർക്കാർ സിനിമക്കു പ്രദർശനാനുമതി നൽകിയില്ല. ഇതിന്റെ തിരക്കഥ രചിച്ച കവി ഫൈസ് അഹമ്മദ് ഫൈസിനെ കമ്മ്യൂണിസ്റ്റ് ബന്ധത്തിന്റെ പേരിൽ തടവിലാക്കുകയും ചെയ്തു. പ്രധാന വേഷം കൈകാര്യം ചെയ്ത തൃപ്തി മിത്രയും ഭർത്താവ് ശംഭു മിത്രയും ഇടതു ചായ്‌വുള്ളവരും ഇപ്റ്റ അംഗങ്ങളുമായിരുന്നു. ലണ്ടനിലെ ആദ്യ പ്രദർശനത്തിൽ പാകിസ്താൻ ഹൈക്കമ്മീഷണർ വിലക്ക് ലംഘിച്ച് പ്രദർശനത്തിനെത്തി.
വീണ്ടെടുപ്പ്
2007 ഓടെ ചിത്രം പൂർണ്ണമായി പുനരുദ്ധരിച്ച് വീണ്ടെടുക്കപ്പെട്ടു. 2008 ൽ ന്യൂയോർക്ക് ചലച്ചിത്രോത്സവത്തിൽ ചിത്രം പ്രദർശിപ്പിച്ചു. കാൻസ് ചലച്ചിത്രോത്സവത്തിലെ ക്ലാസിക് സിനിമാ വിഭാഗത്തിൽ 2016 ൽ ചിത്രം പ്രദർശിപ്പിച്ചു.
ഇന്ത്യയിലെ വിലക്ക്
2016 ൽ മുംബൈ ചലചിത്രമേളയിൽ ജാഗോ ഹുവ സവേര പ്രദർശിപ്പിക്കാൻ തിരുമാനിച്ചിരുന്നു. ചലച്ചിത്രോത്സവത്തിൽ പാകിസ്താനി ചിത്രം പ്രദർശിപ്പിക്കുന്നതിനെതിരേ സംഘർഷ് ഫൗണ്ടേഷൻ എന്ന എൻജിഒ സമരം നടത്തുന്നതിന് അനുമതി തേടി പോലീസിനെ സമീപിച്ചു. ഉറി ആക്രമണത്തിനുശേഷം പാകിസ്​താനെതിരായുളള വികാരം മുംബൈയുടെ പല ഭാഗങ്ങളിലും ശക്​തമാണ് എന്ന് വിലയിരുത്തി സംഘാടകർ ചിത്രം പ്രദർശിപ്പിക്കേണ്ടെന്ന്​ തീരുമാനിച്ചു.
പുറം കണ്ണികൾ
വർഗ്ഗം:പാകിസ്താൻ ചലച്ചിത്രം
പാനി പൂരി
വർഗ്ഗം:ഇന്ത്യൻ ഭക്ഷണവിഭവങ്ങൾ
ഫെർഡിനാൻഡ് ബ്രുണത്യേ
ഫ്രഞ്ച് ചിന്തകനും വിമർശകനുമായിരുന്നു ഫെർഡിനാൻഡ് ബ്രുണത്യേ. (19 ജൂലൈ 1849 – 9 ഡിസം: 1906). ഫ്രഞ്ച് പ്രസിദ്ധീകരണമായ ഹുവി ബ്ലുവിൽ (Revue Bleue) ശ്രദ്ധേയമായ ലേഖനങ്ങൾ എഴുതി പ്രസിദ്ധീകരിച്ചതോടെയാണ് ബ്രുണത്യേ ഫ്രഞ്ച് സാഹിത്യ ലോകത്തു പ്രസിദ്ധനാകുന്നത്.
ഫ്രഞ്ച് ചരിത്രത്തെക്കുറിച്ചും കലയെയും സാഹിത്യത്തെക്കുറിച്ചും അനേകം ലേഖനങ്ങളും,നിരൂപണങ്ങളും ബ്രുണത്യേ സംഭാവനചെയ്യുകയുണ്ടായി.
കൃതികൾ
ഫ്രഞ്ച് ചരിത്രത്തെക്കുറിച്ചും സാഹിത്യത്തെക്കുറിച്ചും എഴുതിയ ലേഖനപരമ്പരയാണ് Etudes critiques (1880–1898)
അവലംബം
വർഗ്ഗം:ഫ്രഞ്ച് ചിന്തകർ
പരല
തെക്കേപശ്ചിമഘട്ടതദ്ദേശവാസിയായ ഒരു ചെറിയ മരമാണ് പരല. . 8 മീറ്ററോളം പൊക്കം വയ്ക്കുന്ന ഈ മരം നീലഗിരി, പളനിമല എന്നിവിടങ്ങളിൽ നന്നായി കാണുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:സിമ്പ്ലോക്കേസീ
വില്ലി ഡബ്ല്യു. സ്മിത്ത്
റേഡിയോബയോളജിയിൽ വൈദഗ്ധ്യം നേടിയ ഒരു അമേരിക്കൻ ഫിസിയോളജിസ്റ്റായിരുന്നു വില്ലി വൈറ്റ് സ്മിത്ത് (Willie W. Smith). നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ അസ്ഥിമജ്ജയിലും വെളുത്ത രക്താണുക്കളുടെ ഉൽപാദനത്തിലും റേഡിയേഷന്റെ സ്വാധീനത്തെക്കുറിച്ചാണ് അവർ ഗവേഷണം നടത്തിയത്.
വിദ്യാഭ്യാസം
ജോർജിയയിലെ തോംസൺ സ്വദേശിയായിരുന്നു സ്മിത്ത്. അവർക്ക് 4 സഹോദരന്മാരും 3 സഹോദരിമാരും ഉണ്ടായിരുന്നു. ആഗ്നസ് സ്കോട്ട് കോളേജിലെ ബിരുദധാരിയായിരുന്നു അവർ. 1938 ൽ കൊളംബിയ സർവകലാശാലയിൽ നിന്ന് പിഎച്ച്.ഡി നേടി. അവളുടെ പ്രബന്ധത്തിന്റെ തലക്കെട്ട് കോൺട്രാക്ചർ ഇൻ ദി ഗാസ്ട്രോക്നേമിയസ് ഓഫ് ദി ഫ്രോഗ് എന്നായിരുന്നു ഫ്രാങ്ക് എച്ച്. പൈക്ക് സ്മിത്ത് അവരുടെ ഡോക്ടറൽ ഉപദേശകനായിരുന്നു, ഇലക്ട്രോഫിസിയോളജിസ്റ്റ് ഹൊറേഷ്യോ ബർട്ട് വില്യംസ് വകുപ്പുതലത്തിലുള്ള പിന്തുണ നൽകി.
കരിയറും ഗവേഷണവും
1943-ൽ NIH- ൽ തന്റെ ഔദ്യോഗിക ജീവിതം ആരംഭിച്ച സ്മിത്ത്, ഒടുവിൽ നാഷണൽ ഇൻസ്റ്റിറ്റ്യൂട്ട് ഓഫ് ആർത്രൈറ്റിസ് ആൻഡ് മെറ്റബോളിക് ഡിസീസിന്റെ ഭാഗമായി. അവളുടെ ആദ്യ ഗവേഷണ പദ്ധതികൾ DDT യുടെ നിശിത വിഷാംശത്തെക്കുറിച്ച് ആയിരുന്നു. ഇറ്റലിയിലും വടക്കേ ആഫ്രിക്കയിലും അമേരിക്കൻ സൈനികർ അത് ഉടൻ ഉപയോഗിച്ചു. സിന്തറ്റിക് റബ്ബറിന് പകരമുള്ള റഫ്രിജറന്റും ഘടകവുമായ മീഥൈൽ ക്ലോറൈഡിനെക്കുറിച്ചും അവർ ഗവേഷണം നടത്തി. പിന്നീട്, സ്മിത്ത് ഒരു യുവ റേഡിയോളജിസ്റ്റിനെ ചില പരീക്ഷണാത്മക പ്രവർത്തനങ്ങളിലൂടെ നയിച്ചു, അതിനുശേഷം അവൾ റേഡിയേഷന്റെ ഫലങ്ങളെക്കുറിച്ചുള്ള റേഡിയോബയോളജി പഠനം ആരംഭിച്ചു. യുവ റേഡിയോളജിസ്റ്റ് - റോബർട്ട് ക്യു. മാർസ്റ്റൺ - 1968 മുതൽ 1973 വരെ NIH ന്റെ ഡയറക്ടറായി. റേഡിയേഷന്റെ ദോഷകരമായ ഫലങ്ങളെക്കുറിച്ച് അന്വേഷിക്കുന്ന ആദ്യ ദിവസങ്ങളിൽ, സ്മിത്ത് പാരിസ്ഥിതിക ഘടകങ്ങളുടെ സ്വാധീനം (ഉയരം, താപനില, ഹൈപ്പോക്സിയ, വ്യായാമം), എൻഡോക്രൈൻ ഘടകങ്ങൾ, റേഡിയേഷന്റെ ഫലങ്ങളെക്കുറിച്ചുള്ള ഭക്ഷണ ഘടകങ്ങൾ, സബ്ലെതൽ ഡോസുകളിൽ നിന്ന് വീണ്ടെടുക്കൽ എന്നിവയെക്കുറിച്ച് പഠിച്ചു. റേഡിയേഷനിൽ നിന്നുള്ള മരണത്തിൽ അണുബാധയുടെ പങ്ക്, ആൻറിബയോട്ടിക്കുകളുടെ ഫലങ്ങളും റേഡിയേഷനെ ചെറുക്കുന്നതിൽ ശരീരത്തിന്റെ സ്വന്തം സെല്ലുലാർ പ്രതിരോധവും അവൾ പഠിച്ചു. 1950-കളുടെ തുടക്കത്തിൽ നെവാഡയിലെ ഒരു അണുബോംബ് പരീക്ഷണത്തിന് സാക്ഷ്യം വഹിക്കാനും സ്ഫോടന പ്രദേശം പരിശോധിക്കാനും അവളെ ക്ഷണിച്ചു. ഒരു ജനവാസ മേഖലയിൽ എ-ബോംബ് സ്ഫോടനം അനുകരിക്കുന്നതിനാണ് പരീക്ഷണം സജ്ജീകരിച്ചത്. 1953-ൽ സ്മിത്തിനെയും സഹപ്രവർത്തകരെയും നാഷണൽ കാൻസർ ഇൻസ്റ്റിറ്റ്യൂട്ടിലെ (പിന്നീട് ഫിസിയോളജിയുടെ ലബോറട്ടറിയായി) ബയോഫിസിക്‌സ് ലബോറട്ടറിയിലേക്ക് മാറ്റി, അവിടെ മജ്ജയിൽ റേഡിയേഷന്റെ ഫലങ്ങളെക്കുറിച്ചും വെളുത്ത രക്താണുക്കളുടെ ഉൽപാദനത്തെക്കുറിച്ചും അവൾ പഠനം തുടർന്നു. .
സ്മിത്ത് നിരവധി ജേണലുകളിൽ പ്രസിദ്ധീകരിച്ചു, റേഡിയേഷൻ റിസർച്ച്, ജെഎൻസിഐ, സയൻസ് എന്നിവയുടെ കൈയെഴുത്തുപ്രതികൾ അവലോകനം ചെയ്തു, കൂടാതെ നിരവധി പ്രൊഫഷണൽ കമ്മിറ്റികളിൽ സേവനമനുഷ്ഠിച്ചു. 1977-ൽ അവൾ വിരമിച്ചു.
സ്വകാര്യ ജീവിതം
1941-ൽ സ്മിത്ത് ഡെലവെയറിലെ വിൽമിംഗ്ടണിൽ താമസിച്ചു. അവൾ ഉത്സാഹിയായ ഒരു പൂന്തോട്ട പരിപാലകയായായിരുന്നു. ഈ ഹോബിക്ക് അനുസൃതമായി, വിരമിക്കുമ്പോൾ അവൾക്ക് ഒരു ഹൈബ്രിഡ് റോഡോഡെൻഡ്രോൺ സമ്മാനിക്കപ്പെട്ടു. അവളുടെ ജീവിതത്തിന്റെ അവസാനത്തിൽ, വൈറ്റ് ബാൾട്ടിമോറിലും ഷെവി ചേസിലും താമസിച്ചു. 1989 ഓഗസ്റ്റ് ന് ന്യൂമോണിയ ബാധിച്ച് അവർ മരിച്ചു.
റഫറൻസുകൾ
വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ
മിസ്റ്റർ ആന്റ് മിസ്സിസ് വില്യം ഹാലറ്റ്
1785-ൽ ബ്രിട്ടീഷ് ചിത്രകാരനായ തോമസ് ഗെയിൻസ്ബറോ വരച്ച എണ്ണച്ചായാചിത്രമാണ് മിസ്റ്റർ ആന്റ് മിസ്സിസ് വില്യം ഹാലറ്റ്.